text:
Ikilatini
Ikilatini (izina mu kilatini Lingua Latīna) ni ururimi rwavugwaga kera zo mu bice by'amajyepfo yo mu Burayi,mu karere ka Latium mu gihugu kigari cya Roma ya kera. Ubu ni mu Butaliyani. Uru rurimi ni rwaje kubyara indimi nyinshi harimo igifaransa, igisipanyola, igitaliyani n'izindi...
Ubu ntirukivugwa uretse ko hari ibitabo byinshi kandi byuzuye ubuhanga byanditswe mu kilatini bikiboneka.
N'ubwo rutagikoreshwa ariko, hari umwihariko kuri Leta ya Vatikani na Kiliziya Gatolika: nirwo rurimi rwa leta rukoreshwa mu nyandiko mpamo. Ibyo byabaye umuco kuva mu bisekuru byo hambere na n'ubu niko bikimeze biturutse ku mateka ya Kiliziya imaze gushinga imizi mu murwa w'abaromani. Igifaransa nicyo rurimi rwa dipolomasi muri leta ya Vatikani n'ubwo hari ababangukirwa n' igitaliyani.
Ntago ikilatini ari ururimi rwera ku bagatolika nk'uko hari bamwe babigoreka. Ndetse nyuma ya Konsili ya Kabiri ya Vatikani, amasengesho, missa byahinduwe mu ndimi abakirisitu gakondo babasha kuvuga. Bityo na hano iwacu mu Rwanda byinshi byahinduwe mu kinyarwanda.
Contents
Amagambo n'interuro mu kilatini[edit | edit source]
- Heus / Ave – Ndakuramukije -Ndakuramutsa
- Salve – Komera - Ramba - Sugira (Ndakuramukije -Ndakuramutsa) ; nayo ikoreshwa mu gusuhuzanya
- Quomodo vales? / Quid agis? – Amakuru?
- Bene valeo – Ni meza (ndaho, meze neza)
- Quid est nomen tibi? – Witwa nde?
- Nomen mihi est ... – Nitwa ...
- Sic – Yego
- ? – Oya
Imibare[edit | edit source]
- ūnus – rimwe
- duo – kabiri
- trēs – gatatu
- quattuor – kane
- quīnque – gatanu
- sex – gatandatu
- septem – karindwi
- octō – umunani
- novem – icyenda
- decem – icumi


c: text/html

text:
Ubuzima bugira intangiriro bukagira n’ iherezo, usibye n’ ubuzima buracya bukanira bikwitwa umunsi, ibi bihora bisimburana iteka nibyo bisiga amateka.
Uyu…uyu ndiwe uyu munsi mfite intangiriro ndetse mfite amateka icyo ntegereje n’ iherezo, ese iherezo ryanjye rizaba irihe?
Ubwo nari mfite imyaka irindwi, nigaga mu mwaka wa mbere w’ amashuri abanza, twari dutuye I Rwamagana, aho niho amateka yanjye yatangiriye kuko nibwo natangiye kubiika byose bigize iminsi maze kuri iyi si,
Mu gitondo Mama yazindukaga antegura nawe akitegura tukajyanirana kuko yari afite iduka hafi y’ ishuri ryacu tukaba kandi twari tunaturiye ikigo, Papa we twamusigaga mu rugo kuko nta kindi yakoraga usibye gutwara imodoka yaranguraga ibicuruzwa by’ iduka ryacu, birumvikana ntitwaranguraga buri munsi ariyo mpamvu yasigaraga mu rugo.
Nimugoroba navaga ku ishuri nkajya kureba Mama ku iduka nkamutegereza ngo dutahane, twagera mu rugo tugasanga Papa adahari namubaza akambwira ko ngo yagiye aho abandi bagabo bari.
Iminsi yakomeje kuvaho umwe, gusa hari umunsi nko mu masaha ya saa tatu z’ ijoro njye na Mama twari twicaye muri salon, ibiryo byari byahiye kare dutegereje ko Papa ataha ngo tubone kurya kuko ryari itegeko yari yarashyizeho, Mama yagombaga kubyubahiriza ndetse nanjye nari narabimenyereye nubwo nari muto.
Hashize akanya gato Mama yiyumvira yigira hino anyambika akagofero mu mutwe, amfubika neza, yari yabonye ko ndi gutura ibishyito, ibitotsi ari byose.
Yarongeye yitangira itama nkomeza kumwitegereza cyane, hashize akanya gato mbona arahagurutse afata isahani maze yarura ibiryo arampereza maze arambwira,
Mama-“Akira irire mwana wanjye, ntabwo ngiye kwicwa n’ agahinda nkubona wiyicira isazi mu maso ngo ngaho dutegereje ko ataha, ngaho irire bambe”
Akivuga atyo ako kanya hari umuntu wakubise urugi ahita yinjira,
Mama-“Ayiweeeee! Ahwiiiii!”
Yari Papa wari utashye, yari asa nabi cyane nkaho yituye hasi, ishati yari yambaye yari yacitse ndetse afite icupa ry’ inzoga mu ntoki ari nako adandabirana,
Mama-“Egoko Mana! Ariko se ubwo koko iyo ukomanga ntabwo twari kugukingurira utadutuyeho urugi?”
Papa-“Suuu! Ndavuze ngo ceceka! Nako ziba aho! Njyewe nkomanga? Njyewe Gerome nkomanga iwanjye? Cyangwa aho wiyibagije ko nubwo iyi nzu ntayubatse ndi umugabo mu rugo?”
Mama-“Oya humura ndakubaha kandi ndabizi ko uri umugabo mu rugo, ariko rero mugabo mwiza, wakagombye kuza ugakomanga nkagukingurira ndetse nkaguha karibu mu cyubahiro ukwiye”
Ako kanya Papa yarakebutse abona aho nari nicaye nshigatiye isahani y’ ibiryo ntari nagatamiyeho maze avugana umujinya w’ umuranduranzuzi,
Papa-“Ibyo mbona nibyo cyangwa ndarota? Eeh! eeh! Nababwiye ngo iki? Niko, nababwiye ngo iki?”
Papa yagize ngo atambuke aza aho nari ndi ariko biranga aradandabirana agwira ibintu byose byari aho icupa ry’ inzoga yari afite rirameneka, Mama agize ngo amuramire amuhagurutse aramusunika kubw’ amahirwe yitura mu ntebe impande yanjye,
Papa-“Puuuu! Mva imbere se nyine! Nubundi wari wabigambiriye, wari wagambiriye kumenera inzoga, reka nze nkwereke aho mbera mubi”
Mama-“Rwose mbabarira mugabo mwiza, haguruka njye kukuryamisha, koko ntubona ko wanezerewe?”
Papa-“Umva mbese! Kandi wa mugore we uranshakaho aka munani! Urambwiye ngo nasinze? Nta soni, ugize kurenga ku mategeko yanjye ugerekeho no kuntuka?… reka nze nkwereke n’ ubundi ukunda imigeri nka moto”
Mama-“Mbabarira rwose!”
Papa-“Nkubabarira nkubabarira iki? Reka nze nako…”
Mama-“Ariko koko ibi niki? Mana yanjye weee! Gero! Ndakwinginze wo kabyara we mbabarira, wenda niyo utangirira impuhwe ntiwazigirira umwana wanjye ko n’ ubundi ntako utangaraguje agati?”
Papa-“Ngo ngo…umwana wawe? Ko wumva se ari uwawe…nako reka njye kwiryamira, udakomeza kuzura umugara w’ intare nkakumerera nabi”
Papa yahise agenda yisunze igikuta kuko atari gushinga ngo ahamye kubera gusinda, yinjira mu cyumba avuniramo urufunguzo, maze Mama aza aho nari ndi n’ amarira aranshigatira hashize akanya katari gato arihanagura maze aravuga,
Mama-“Ariko koko Mana yanjye kuki wahisemo kungerageza bigeze aha? Kuki wirengagije ko wigeze kungabira ibyishimo bihoraho, ubu ukaba warandetse satani akantuza mu gahinda kadashira, ese nacumuye iki Mwimanyi? Wenda niba njyewe naragucumuyeho wagiririye impuhwe Bruno wanjye ko ari umutagatifu?”
Hashize akandi kanya gato,
Njyewe-“Mama! Uri kuvugana nande?”
Mama-“Mwana wa! Humura! Ihangane urye maze tujye kwiryamira, sibyo?”
Yambwiranaga agahinda, kuko nari muto ntabwo nasobanukirwaga impamvu yibyo, gusa murabizi iyo umubyeyi ababaye n’ umwana byanga bikunda birizana kabone ngo niyo yaba akiri mu nda ya nyina.
Kurya byaranze ariko Mama akomeza kunyinginga ndya duke maze tujya mu cyumba cyo hepfo kuko Papa yari yifungiranye turiryamira mu gitondo turabyuka, nk’ ibisanzwe turitegura ngo tugende, tugeze ku muryango w’ igipangu twumva umuntu ukomanze cyane turikanga,
Mama yahise akingura vuba, yari umugabo ubyibushye cyane gusa ntabwo nari muzi, yari ari kumwe nundi musore binjira vuba, uwo mugabo ahita avugana umujinya,
We-“Bite Mada?”
Mama-“Mwaramutse neza?”
We-“Turamuka turamuka iki? Ndashaka umugabo wawe!”
Mama-“Ni amahoro se ko umuzindukiye?”
We-“Oya nta byinshi mvuga, ndashaka umugabo wawe aze yishyure ibintu byose yaraye yangije mu kabari kanjye niba atari ibyo ngiye guhita mpamagara abashinzwe umutekano baze bamutambikane ajye kubisobanura”
Mama-“Ayiweee!”
Wa musore wari kumwe na wa mugabo yahise avuga cyane ngo: “Oya naze, naze ananyishyure amadeni yose andimo na Boss ahari, igihe bankatiye kubera we ubu ndarambiwe”
Mama-“Ariko se koko ubu…”
Akivuga, ako kanya Papa yarasohotse maze akibona nyir’ akabari ashaka gusubira mu nzu ariko aba yamuvumbuye,
We-“Dore mbese! Urajya hehe? Guma hamwe!”
Papa-“Ariko se…umuntu w’ umugabo azindukira undi?”
We-“Dore ngo arakanaguzwa! Gira vuba! Ngwino tugende nkubarire agaciro kibyo wangije, ibindi wivugisha ntabwo mbyumva”
Wa musore wari kumwe na Boss we yarongeye avuga cyane ngo: “Nta kubara kundi, amacupa yamennye, ibirahuri, television, frigo, araduha ibihumbi magana atanu cash njye nabyibariye neza!”
Mama-“Ayiweee! Ahwiiiii!”
Yahise akomeza aravuga ati: “Umva uyu mu Mere ngo arikanga kweli? Hmm! Ko udashyiraho n’ umuntu yamennye umutwe akaba arembeye mu bitaro, ahubwo naduhe ayacu bataramufunga tugahomba”
Mama yarahindukiye ahuza amaso na Papa, mbona amarira yongeye kumuzenga, atangira gutakamba ariko banga kumwumva maze bagiye guhamagara abashinzwe umutekano,
Papa-“Mada! Urabizi, ibyago bigwira abagabo, kandi nyine…urabizi ko…nako amafaranga…aho kugira ngo bamfunge yantangire, si ndi umugabo wawe se?”
Yagarukiye aho maze Mama mu ijwi rito,
Mama-“Hmmm! Nuko urakoze nta kindi”
Papa-“None se urabyemeye banjyane? Niba ntanayo ufite hano mwajyana ukayabahera ku iduka rwose ariko ntibamfunge”
Nta kundi niko byagenze, twajyanye nuwo mugabo mu modoka ye bansiga ku ishuri, Mama ajya kubishyura.
Iminsi yakomeje kwicuma, ari nako tubaho muri ubwo buzima bw’ agahinda ka Mama, ngeze muwa gatatu aho ho nari ntangiye guca akenge nganira na Mama, nkamubaza kenshi impamvu Papa aduhoza ku nkeke ariko akanga kumbwira, ubwo yaba atashye tugafatanya urugamba.
Uko bucya nuko bwira Papa ntiyigeze ahinduka ahubwo yongeye umurego rimwe na kwa gutaha yasinze ntabikore ahubwo akirarira yo,
Byarushijeho kunyobera mbona ibintu bishira mu iduka ndetse Mama agurisha na ya modoka yaranguraga nabyo biranga, mu iduka hatangira gusigaramo ibikarito gusa abakiriya bose ntihagira uwongera kugaruka,
Mu rugo ho icyayi twarakibagiwe tujya ku gikoma, rimwe na rimwe hakaba n’igihe nacyo tukinywereye aho kandi bitarigeze bibaho, ngakomeza kubaza Mama ariko akanyihorera akambwira ko nawe atazi impamvu.
Umunsi umwe navuye ku ishuri njya kureba Mama ku iduka ngo tuze gutahana, twitegura gutaha hari umubyeyi ungana Mama winjiye agikubita amaso iduka ririmo ibicuruzwa hafi ya ntabyo yifata ku munwa.
Yarakomeje araza maze asuhuza Mama, akurura agatebe aricara maze hashize akanya gato bose bumiwe,
Mama-“Lea! Unyibutse ute?”
Nahise menya ko uwo mubyeyi witwa Lea ashobora kuba aziranye na Mama, wenda bariganye cyangwa barakuranye, amaze gutuza…
Lea-“Mana yanjye weee! Hari hashize imyaka tutabonana, niko se, ibyo mbona nibyo cyangwa ndarota? Barabibye?”
Mama yaracecetse gato, hashize akanya,
Mama-“Lea! Mbabarira ntacyo mfite cyo kuvuga, ahubwo se ugeze ino ute?”
Lea-“Sha nari naje gukorera ino, ndavuga nti reka nyure aha mbere yo gusubira I Kigali, ariko rwose ndumiwe pe! Mbwira, habaye iki? Warananutse, isura yarijimye, reka inkovu zikuzuyeho…Mana yanjye!”
Mama-“Hmm! Lea! Ibyanjye ni birebire…”
Lea-“Oya se disi utambwira ko wongeye guhura n’ ibyago? Umugabo mushya se mubanye mute? Nizere ko yaguhojeje amarira shenge watewe na nyakwigendera nubwo mbona ubucuruzi butabahiriye nka mbere? Yooooh! Disi na kakana karakuze!”
Mama-“Ayiwee! Nyabuna ceceka!…”
Bacecekeye rimwe ariko n’ ubundi ntacyo nari nitayeho, nta n’ igitekerezo cyo gutekereza kubyo bavugaga nari mfite.
Tukiri aho hinjiye umusore naramubonye ndamumenya cyera yajyaga aza kutuvomera amazi mu rugo iyo yabaga yabuze, yaje aca ibiti n’ amabuye ntiyadusuhuza ahubwo atangira guhamagara Mama cyane avuga adidimanga, acurikiranya amagambo, twese ubwoba buradutaha………………………………..
Ntuzacikwe na Episode ya 2 ejo mu gitondo

robotstxt: allowed

filter: keep


text:
Ibirayi birimo ifi
Ibikoresho
- Ibirayi 1kg
- Ifi mbisi garama 500
- Inyanya garama 300
- Ibitunguru 2
- Karoti 2
- Sereli udushami 3
- Poivrons 2
- Amavuta ibiyiko 3
- Tungurusumu udusate 3
Uko bikorwa
- Hata ibirayi utegure n’ibindi bikoresho
- Shyira ibirayi mu isafuriya ushyiremo amazi ureba hejuru ariko atabirengeye
- Katiramo inyanya, ibitunguru, tungurusmu , poivrons na sereli
- Ibirayi bitangiye gushya ushyiramo umunyu ukarambikambo n’ifi wakase niba ari nini
- Nyanyagizaho amavuta hejuru ureke bimareho iminota 20 ariko wirind egukozamo ikintu kugirango ifi idashwanyagurikiramo
- Nyanyagizaho amavuta mbereho iminota 5 ngo ubikureho
- Bigabure bishyushye
- Uramutse utinya ko amahwa y’ifi akujomba wakoresha filet ariko ntabwo biba biryoshye kimwe
Gracieuse Uwadata


text:
Inkomoko yÔÇÖumugani ÔÇ£BARAMUBAZA ATI NGARIÔÇØ
Uyu mugani bawuca iyo babonye umuntu babaza akanina, nk’utabyitayeho, akanga gusubiza, nibwo bagira bati; “Baramubaza bati: Ngari” wakomotse kuri Ngari na Runyotwe bo ku Mukingo, ahasaga umwaka w’I 1600.
Hari ku ngoma ya Mibambwe II Gisanura, ari mu Ruhango na Nangingare h’i Mutakara na Nyamagana, hakaba abana babiri bavuka mu miryango ituranye kandi yuzura cyane, bituma nabo bana buzura bakanaragirana amatungo, umwe yitwaga Ngari undi yitwa Runyotwe.
Barabana baruzura mu bwana, bamaze guca akenge, Ngari akurana imico myiza, na we Runyotwe atangira ingeso z’uburyarya, batashya inkwi, inkwi ze agasanga Runyotwe yazanduye, bacukura ibijumba bakotsa, Runyotwe akuhura Ngari, yamara gutirimuka akabyiba. Ngari yagaruka akabiheba bikamubabaza.
Nuko Ngari amaze kwitegereza iyo migirire ya Runyotwe basobanura amatungo, akajya aragira ukwe. Baba naho bamaze kuba ingaragu bakomeza kwangana, kugeza igihe baba abagabo, bamaze kubaka Runyotwe akomeza ya ngeso y’ubusambo, aba n’ umushimusi.
Bukeye ajya mu Busanza naho ahashaka izindi nshuti baranywana. Ajya ku Mayaga no mu Nduga, naho arahanywana.Yiba inka mu Kabagari akazigurana n’inshuti zo ku Mayaga. Iyo aguranye akayijyana iwe ku Mukingo na Bwanabiri, mbese akomeza kubigenza atyo, inka arazigwiza, abonye zimaze guca ibikumba, na rubanda rumaze kumuhurahura,agira ubwoba aribaza ati; “izi nka ntunze zingana zitya ntagira umpatse zizarinkorera”
Arikora n’inyana y’ishashi, ayitura Kamegeri (uyu witiriwe urutare rwa Kamegeri) wari umutware wa Mibambwe, amusaba kuzamumusohozaho. Kamegeri inka arayakira bukeye aramujyana amusohoza kuri Mihambwe.
Ni ushohojwe rero n’umutoni Mibambwe amugabira inka ayijyana iwe ku Mukingo, ijya muri za njurano. Runyotwe arakunda yitwa umugaragu w’umwami ahakwa nk’abandi. Haciyeho iminsi ingeso y’ubushimusi irubura, Runyotwe yiba mu nka z’Intarama za Mibambwe. Bakurikiye urwara barugeza ku Mukingo inyuma y’urugo rwe, induru ziravuga, barahurura mu bahuruye hazamo na Ngari, ingabo ziroha mu rugo kwa Runyotwe zisanga inyama mbisi n’izitetse n’iziranzitse (imiranzi).
Runyotwe bamuta ku ngoyi bamushyira Mibambwe mu Ruhango. Bamugejejeyo baramuboha baramudanangira ariko aruma gihwa ntiyakoma. Bamubaza abandi bibanye akabihorera. Hanyuma ingoyi imaze kumurembya imwibutsa umwanzi we Ngari, ahitamo kutamusiga imusozi. Bongeye gukaza ingoyi bati; wibana nande? Noneho abumbura umunwa ati “Ngari”.
Baramukubita bati vuga abo mwibana, yajya gusubiz ati Ngari, ntagire ikindi avuga bikomeza bityo bigera aho i bwami babaza abaraho icyo Runyotwe ashaka kuvuga, bati ko tumubaza tugasubira ntagire ikindi avuga kitari Ngari, Ngari ni iki? Abazi uwo mugabo bati ni umuntu baturanye ahari ubanza ariwe bibana, kandi aho ni umutunzi nka we, baba bibana koko. Ubwo Ngari bamufatira aho, bamubohana na Runyotwe. Bamubajije ku bibana koko, aragaramba, yanga gutakira umushyo nk’umushwi w’inkoko, kuko yabonaga yashyikiriwe.
Nuko I bwami batanga Runyotwe na Ngari bombi, Ngari azize amaherere, kuva ubwo rero bagira icyo babaza umuntu akanina nk’utabyitayeho, bakamwuririzaho ya nyikirizo ya Runyotwe, y’ubwo bamubazaga ati; Ngari (aka Ngari- kuninirana), nabyo naho byaturutse, kuko bajimuje Ngari ngo avuge akagaramba akabaninira. Ngaho aho umugani wakomotse “KUBAZA UMUNTU ATI NGARI”
GAKWANDI James


text:
Ezira Mpyisi, umupasiteri akaba n’ inararibonye yavuze ko kugereranya umugore n’ itorero ari ikigereranyo kibi asaba umuvugabutumwa wagereranyije umugore n’ itorero kuzamwegera akamwigisha.
‘Umugore mwebwe muramuzi?...umugore nta kiza cye.’ Aya ni amwe mu magabo yumvikana mu kigisho cy’ umuvugabutumwa Niyibikora Nicholas uherutse gutambutsa ikigisho kuri radio agereranya umugore n’ itorero ritacyumvira Imana. Muri iki kigisho Niyibikora yifashisha inkuru zo muri bibiliya akagaragaza umwanzi w’ Imana.
Iki kigisho cyatumye uyu muvugabutumwa yamaganwa n’ abantu batandukanye barimo n’ Impuzamiryango Profemmes Twese Hamwe.
Mu kiganiro Pasiteri Ezira Mpyisi yagiranye na UMURYANGO yavuze ko Niyibikora yakoze ikigereranyo kibi.
Yagize ati “Niba biri no muri bibiliya ariko ni ikigereranyo kibi. Yabuze ibyo yigisha, itorero ry’ Imana ntaho rihuriye n’ abagore.”
Pasteri Mpyisi ntabwo yemeranya n’ abavuga ko Niyibikora akwiye gukurikiranwa ngo aryozwe ikigisho cye.
Ati “Akurikiranwa nande se? iki gihugu ntigifite umudendezo ngo umuntu yigishe ibyo ashatse?”
Gusa akomeza avuga ko bizanamukoraho kuko mu Rwanda umugore yubashywe.
Ati “Bizanamukoraho koko, mu Rwanda umugore bamushyize ku ntebe nawe yamukuye ku ntebe, bizamukoraho pe! Nasigeho yigishe iby’ Imana ave muri icyo kigereranyo niyo nama namugira”
Pasiteri Mpyisi yongeraho ko nubwo ibyo Niyibikora yigishe bishingiye ku nkuru zo muri bibiliya bidakwiye ko byigishwa kuko ‘bibiliya yahumetse n’ Imana yandikwa n’ umuntu’bityo ngo hari abantu batazi gutandukanya iby’ umwuka n’ iby’ Imana.
Ku bwa Mpyisi ngo ibyo Niyibikora yigishije agereranya umugore n’ itorero ni iby’ injiji.
Ati “Biriya ni iby’ injiji itazi ibya bibiliya. Itorero ry’ Imana ntabwo rigandukira Imana kuko rikora ibyaha ariko itorero ry’ Imana si nk’ umugore. Iyo umuntu agiye mu bintu atabizi arabitoba...Simuciraho iteka ibyo ni ibye si ibyanjye ariko njye simbyemera. Umuntu yamugira inama yaza nkamwigisha nkamubwira ko itorero ry’ Imana ntaho rihuriye n’ abagore. Imana se igiye mu bagore igira umugore?”
Umusaza Mpyisi avuga ko abantu bose yaba abagore cyangwa abagabo bakora ibyaha ngo ibyo Niyibikora yigishije byaba bishatse gusobanura ko itorero ry’ Imana ari abagabo gusa.
Umwe mu bantu bazi umuvugabutumwa Niyibikora batangarije UMURYANGO ko uyu muvugabutumwa asanzwe adakunda igitsina gore, ngo ku kigo cy’ ishuri yakoragaho yumvikana inshuro nyinshi atavuga neza abakobwa.
Nsanzimana Ernest ni Umwanditsi mukuru w’Ikinyamakuru Umuryango. Yatangiye gukorera iki kinyamakuru muri Nzeli 2016, afite Impamyabumenyi y’Icyiciro cya Kabiri cya Kaminuza (A0) mu Itangazamakuru n’Itumanaho yakuye muri Kaminuza y’u Rwanda Ishuri ry’ itangazamakuru n’ itumanaho


text:
“Kandi turabahugura bene Data, kugira ngo mucyahe abica gahunda…” 1Abatesalonike 5:14 “Usuzuguye ubutegetsi bw’itorero, aba asuzuguye ubutegetsi bwa Kristo ubwe.” JC 806; DA 805 Kwemera gucyahwa “Umupfapfa ahinyura igihano se amuhana, Ariko uwemera gucyahwa ni we ugira amakenga.” Imigani 15:5 “Hari ubwo natwikiriye ibicumuro byanjye nka Adamu, Ngahisha ibyaha byanjye …Ibikurikira
Itorero ry’Imana
Umurimo Yesu akorera Ahera cyane
Ingingo y’ubuturo bwera bwo mu ijuru n’ibibukorerwamo ni icyigisho gikomeye muri Bibiliya (Abaheburayo 8:1), cyane cyane mu butumwa bwa malaika wa gatatu no mu mibereho y’umukristo nyakuri. Ni icyigisho gihishura inama y’agakiza n’urukundo rutarondoreka Imana yakunze umunyabyaha. Ni kigari cyane. Ubu tukimenyaho agace, ubumenyi bwacyo buzakomereza mu ijuru (1 Abakorinto …Ibikurikira
ITORERO KU RUGAMBA
“Simiyoni abaha impundu abwira nyina Mariya ati ‘Dore uyu ashyiriweho kugira ngo benshi mu Bisirayeli bagwe, benshi babyuke, abe n’ikimenyetso kigīrwa impaka.” Luka 2:34. “Kuba mu itorero ry’Imana ari nta mpaka no kuvurungana biharangwa, ntibigomba gufatwa nk’ikimenyetso cyemeza ko abana b’Imana bashikamye ku mahame y’ukuri. Tugomba gutinya ko bishobora guterwa …Ibikurikira
Lawodikiya n’umugayo wayo bivuze iki?
“Ubutumwa kuri Lawodikiya burerekeza ku Badivantisti b’Umunsi wa Karindwi, bahawe umucyo mwinshi ariko ntibawugenderamo, bagerageje kwigira beza mu byizerwa ariko ntibanyuze mu nzira Umwigisha wabo yabayoboyemo, niba batihannye bazarukwa.” (Ubutumwa bwatoranijwe v. 2, p. 53; 2SM, 66; MC2, p. 75) “Itorero ry’Abadivantisite b’Umunsi wa Karindwi rizapimirwa ku minzani yo …Ibikurikira
KWIFATANYA N’AMADINI YAYOBYE
“Ntimwifatanye n’abatizera mudahwanye. Mbese gukiranuka no gukiranirwa byafatanya bite? Cyangwa umucyo n’umwijima byabana bite? Kandi Kristo ahuriye he na Beliyali, cyangwa uwizera n’utizera bafitanye mugabane ki? Mbese urusengero rw’Imana rwahuza rute n’ibishushanyo bisengwa, ko turi urusengero rw’Imana ihoraho? Nk’uko Imana yabivuze iti “Nzatura muri bo ngendere muri bo, nzaba Imana …Ibikurikira
Kubahana
"Buri wese agomba guhagarara mu kivi cye no mu mwanya we, agakora umurimo we. Buri muntu ku giti cye muri mwe imbere y’Imana agomba gukora umurimo ukomeye wera kandi wagutse kubw’iyi minsi iheruka. Buri wese agomba kwikorera uburemere bwe bw’inshingano. Imana irategura buri umwe wese ngo akore umurimo ashinzwe, kandi …Ibikurikira
Banza usenge ubwo ukangutse
“Njya nzinduka umuseke utaratambika ngataka, Amagambo yawe ni yo niringira. Amaso yanjye abanziriza ibicuku, Kugira ngo nibwire ijambo ryawe.” Zaburi 119:147-148 “Uwiteka, mu gitondo uzajya wumva ijwi ryanjye, Mu gitondo nzajya nerekeza gusenga kwanjye kuri wowe, Mbe maso ntegereje.” Zaburi 5:4 “Ntimukagire icyo mwiganyira, ahubwo ibyo mushaka byose bimenywe n’Imana …Ibikurikira
KIMWE MU ICUMI AMATURO N’UBWITANGE
Inama zihabwa umuntu wese ushaka gukiranukira Imana mu byo yamuhereye ubuntu : Muri Malaki 3, Imana iratubwira ko ibyo dutunze byose tubikesha Imana… Byose ni ibyayo, … Nk’uko Imana yabujije Adamu na Eva kurya ku giti kimenyekanisha ubwenge, na n’ubu iracyakora ityo. Iduha ubutunzi bwayo bwose, ariko igategeka ko tugena …Ibikurikira
GIRA UMUTIMA UTABARA
Ubabariye umukene aba agurije uwiteka, na we azamwishyurira inezaye." Imigani 19:17 Yobu ati: Nari amaso y'impumyi n'ibirenge by'ikirema.Yobu 29:15 "Abagirira impuhwe imbabare, impumyi, ibirema, abamerewe nabi, abapfakazi, impfubyi, n‟abandi bose bakennye Kristo abashyira ku rutonde rw‟abumvira amategeko bakaba bagomba kuragwa ubugingo buhoraho.… Imirimo yose y‟imbabazi, y‟ubugiraneza, y‟impuhwe ikorewe abakene, impumyi, …Ibikurikira
UBUKWE BUGOROYE
BIBILIYA NI YO RUFATIRO RW’UBUGOROZI Bene Data bakundwa, Uwiteka abahire. Tunejejwe no kubagezaho iyi nyandiko yerekeranye n’iby’ubukwe bigenda bitandukana ukurikije amadini. Tubifurije kubana n’Imana no kugira imyumvire myiza UBUKWE NI UMUHANGO WERA WASHYIZWEHO N’UWITEKA “Kandi Uwiteka Imana iravuga iti ‘Si byiza ko uyu muntu aba wenyine, reka muremere umufasha …Ibikurikira


text:
Umunsi w’abakundana (Saint Valantin) wizihizwa buri tariki ya 14 Gashyantare ubera benshi umunsi w’ibyishimo ariko hari nabo usigira ibikomere kubera uburyo baba bawitwayemo. Umukobwa waganiriye n’urubuga Agasaro.com dukesha ubu buhamya, yarubuhaye avuga ko mu buzima bwe aba adashaka no kumva ko umunsi wa Saint Valentin wageze kuko ariwo ntandaro y’ubuzima bubi abayemo.
Uwo mukobwa yagize ati: “Nitwa Nirere (izina duhinduye) mfite imyaka 22 ariko mfite umwana ugiye kuzuza imyaka itanu, namubyaye mfite imyaka 17 gusa.
Kuva kuri saint Valentin yo muri 2011 kugeza izi saha ubuzima bwanjye bugenda buba bubi nkabona nta hazaza mfite kandi mbere nabonaga ndi umukobwa ufite ahazaza. Ntarabyara uyu mwana nari mfite inzozi zo kuzaba umuganga, nigaga mu mwaka gatatu w’amashuri yisumbuye kandi naratsindaga nkabona amanota meza.
Ubwo rero umunsi umwe inzozi zanjye zaje kwicwa no kwishinga iby’abandi bakora, nanjye numva ko ngomba kuba umusirimu nk’abandi bana. Twari dufite ikigare cy’abana bane twagendanaga twese dufite inshuti z’abanyeshuri b’abahungu twigaga ku kigo kimwe.
Ku munsi wa Saint Valentin wo muri 2011 twariteguye dushaka impano, urumva nawe ukuntu abana bo muri icyo kigero bashyuha mu kwizihiza Saint Valentin. Ubwo twavuye ku ishuri kuko twese twigaga dutaha, buri wese afitanye gahunda n’umukunzi we yo kuza kumuha impano cyangwa se bagasohokana, n’ibindi bikorwa bitandukanye abakundana bakora kuri uwo munsi.
Twaratashye njya kureba umukunzi wanjye mushyiriye impano nsanga iwabo nta muntu uhari, Urumva n’ukuntu twari dushyushye sinakubwira turaryamana nta by’agakingirizo, rwose kuko byari ubwa mbere numvaga ntatwara inda.
Nakomeje kwiga ariko igihembwe kiri hafi gusoza ntangira kumva mfite ibimenyetso by’umugore utwite . Nabaga kwa mukuru wanjye aramvumbura atangira kumbaza niba ntacyo nakoze. Nakomeje kumuhisha ariko bigeze aho birigaragaza arambwira ngo ntahe iwacu nsange mukecuru mu cyaro.
Ubwo yaranyirukanye njya kwa mukecuru mu cyaro nabo nkomeza kubahisha uwanteye inda kuko uwo musore yari yaransabye kuzabigira ibanga, yarambwiye ko azajya amfasha rwihishwa kuko iwabo bari bakize yabonaga amafaranga menshi yo gupfusha ubusa.
Ndi hafi kubyara mama wanjye yitabye Imana noneho numva ndushijeho guta umutwe kuko nta wundi muntu wundi nari mfite nahungiraho.
Tumaze iminsi ibiri tumushyinguye wa musore yanyoherereje amafaranga ibihumbi mirongo itanu kuri telefoni najyaga ntira nkamuhamagaza ngo azamfashe mu kubyara, arambwira ngo nshobora no kutazongera kumubona kuko iwabo bagiye kwimukira muri Afrika y’Epfo akaba ariho bagiye gutura n’umuryango we.
Kuva uwo munsi kugeza na n’iyi saha nta makuru ye ndongera kumenya kuko niyo mwandikiye kuri ’Facebook’ akabona ko arijye aranyihorera. Keretse rimwe nibwo yansabye kumwoherereza ifoto y’umwana nyuma yaho arambwira ngo naramubeshye siwe wanteye inda kuko umwana badasa.
Ubu mbayeho ubuzima bwo kwicuza, gusuzugurwa n’umuntu wese umbonye no kubona ko nta hazaza mfite. Nasubiye kwa mukuru wanjye ariko nawe tubanye nkaho ndi umukozi we, kuhaba n’umwana mba mbona bimubangamiye.
Gusa na none sirarenganya uwo muvandimwe wanjye kuko yahoraga angira inama ariko nkazirengago. ubu yanjyanye mu ishuri ryo kwiga kudoda iyo ndangije akazi ko mu rugo njya kwiga kudoda, mbikora mbikunze kugirango nzabone uko nzasohoka muri ubu buzima nkazabasha no gutunga umwana wanjye.
Ndagira Inama abandi bana b’abakobwa kutazishora mu busambanyi ku munsi wa Saint Valentin kuko ikosa ry’umunsi umwe gusa ryakwicira ubuzima bwawe bwose.


text:
Nyuma y’igihe kirenga imyaka ine Ubuyobozi bw’Akarere ka Huye bufunze inzu ziri mu Mujyi wa Huye ahazwi nko mu Cyarabu, bugasaba ba nyira zo kubaka amagorofa ajyanye n’igihe ariko ntibikorwe, kuri ubu bwamaze guha abanya-Oman ibyangombwa bitanu byo kuhubaka inzu z’ubucuruzi.
Mu 2014 nibwo ubuyobozi bw’akarere bwafunze inyubako z’ahazwi nko mu Cyarabu, ba nyirazo bakomoka muri Oman basabwa kuvugurura bakubaka izijyanye n’igihe kuko izo zari zishaje cyane.
Iki cyemezo gisa n’icyitaratanze umusaruro kuko zimwe mu nzu zafunzwe aho kubakwa bijyanye n’igihe zateje isura mbi Umujyi wa Huye, ku buryo abakunda kuwutemberamo bavuga ko zabaye ibihuru izindi zihindurwa ubwiherero.
Mu kigamiro cyihariye IGIHE yagiranye n’Umuyobozi w’Akarere ka Huye, Sebutege Ange, yavuze ko kuvugurura uyu mujyi biri mu bibahangayikishije kuko ari umushinga umaze igihe kinini, yizeza ko Leta ya Oman, igiye gutera inkunga ibikorwa byo kuwuvugurura binyuze mu bufasha izaba abaturage bafite imitungo i Huye.
Yavuze ko mu biganiro bagiranye ku wa 29 Nyakanga 2018, byatanze umusaruro kuko bemeranyije ko mu mezi atatu, abo banya-Oman bazaba bagaragaje uburyo buhamye bwo gushyira mu bikorwa ibyo biyemeje.
Yagize ati “Ni umushinga umaze igihe kinini, icyo twari twifuje na Komite Nyobozi ni ukuganira tukareba uburyo wakihutishwa. Twemeranyije ko bagiye kureba uko bashobora kutugezaho gahunda navuga ngo ni ndakuka y’uburyo baba bagiye kuwushyira mu bikorwa.”
Oman nk’igihugu gikomokamo Abarabu bacururizaga mu Cyarabu, gisanzwe ari umufatanyabikorwa w’Akarere ka Huye. Sebutege avuga ko mu biganiro bagiranye babahaye ibyangombwa bitanu byo kubaka inzu z’ubucuruzi.
Ati “Ngira ngo ejobundi badusura hari ibyemezo byo kubaka bitanu bahawe, bari babisabye mu gihe gito gishize ndetse n’ubuyobozi bw’akarere bwari bumaze gutanga uburenganzira bwo kubaka. Twabagaragarije ko kuvugurura bitinze, tubasaba ko baduha gahunda ifatika”.
Uyu muyobozi yavuze ko bumvikanye ko gahunda yo gutangira kubaka ibyo bibanza n’ibindi bijyanye no kuvugurura Umujyi wa Huye, bazayihabwa mu gihe kitarenze amezi atatu.
Uretse izo nzu z’ubucuruzi zizaba zubatse mu buryo bw’izigerekeranye, Abanya- Oman, banafite gahunda yo kubaka Umusigiti ukomeye mu Mujyi wa Huye, byose ku nkunga Leta ya Oman izatanga mu rwego rwo gufasha abaturage bayo bari muri uyu mujyi.
Kuvugurura Umujyi wa Huye, umwe muri itandatu yunganira Kigali, ntibyahwemye kuvugwa n’abayobozi b’akarere ndetse n’ab’Intara y’Amajyepfo kabarizwamo ariko ntibikorwe.
By’umwihariko, mu 2016 Guverineri w’Intara y’Amajyepfo, Mureshyankwano Marie Rose, yigeze gutanga igihe cy’ukwezi ngo inzu zishaje zizaba zasimbujwe izijyanye n’igihe, byananirana ubuyobozi bukagurira bene zo bakimuka, bukahaha abikorera bakahubaka.


text:
Igitabo Guiness World records ni igitabo kizwiho gushyira ahagaragara abantu baba bafite umwihariko w’ibintu bitangaje by’ingeri zitandukanye.
Muri iyi nkuru turabagezaho amwe mu mafoto y’ibintu n’abantu bitangaje byagaragaye muri iki gitabo bikomeje gutangaza abantu nanubu.
Amafoto ni ayo:
yegukanye igihembo cy’umuntu wa mbere ufite ururimi rurerure
ururimi rw’iyi mbwa ni ntasumbwa
umuryango w’uyu mugabo ukomoka mu gihugu cya Mexique, ugizwe n’abantu 19, 4 muri bo bameze nkawe.
Sultan Kosen wo mu gihugu cya Turikiya, ni we muntu muremure ku isi. areshya na metero 2,465.
ku myaka 24 y’amavuko, afite sentimetero 62,8_ Umuhindekazi Jyoti Amge niwe mugore mugufi ku isi
Junrey Balawing ukomoka mu gihugu cya Philippine ni we mugabo mugufi ku isi muri 2011, areshya na sentimetero 59,944
Iyi Mukara niyo nka ngufi ya mbere ku isi. ipima sentimetero 83,82 z’uburebure
Christine Walton utuye i Las Vegas, ni we ufite inzara ndende ku rutonde rwa 2012. amaze imyaka 23 atazica.
Andrew Dahi wo muri USA, ashobora guhaga ibipurizo 23 mu minota 3 akoresheje amazuru


text:
Ku mugoroba wo kuri uyu wa Kabiri tariki ya 10 Mata 2018 abatuye, Umurenge wa Kimironko n’abaharokokeye bibutse abatutsi basaga ibihumbi 25 bashyinguye mu rwibutso rwa Kibagabaga.
Tariki ya 10 Mata ni itariki yishweho Abatutsi benshi baguye Kibagabaga kuko bari bahungiye mu nsengero n’amashuli byari bihari kuko bumvaga ko bashobora kuharokokera.
Kuba Kimironko yaraguyemo Abatutsi benshi ku buryo byonyine kuri uru rwibutso hashyinguwemo abasaga ibihumbi 25, ngo ni uko hari hatuwe n’umubare munini w’Abatutsi, hakaba hari hanatuwe n’abayobozi bakuru benshi mu ngabo zagize uruhare muri Jenoside ndetse no kuba Kimironko yari yegereye ubuyobozi nk’uko byagarutsweho n’umuyobozi wungirije wa Ibuka mu Karere ka Gasabo Uwiduhaye Théodore.
Urubyiruko rwo muri uyu murenge rwarokotse rwibumbiye mu muryango witwa ’Ishami’ rwacaniwe urumuri rw’icyizere n’abayobozi batandukanye bari bitabiriye uyu mugoroba wo kwibuka maze runibuka ababyeyi, abavandimwe n’inshuti zarwo bazize akarengane bashyinguwe muri urwo rwibutso.
Umuhire Joseé watanze ubuhamya kuko yari atuye aho uru rwibutso rwubatse mbere no mo gihe Jenoside yatangiraga, akanabasha kurokoka wenyine na se mu muryango w’abantu 10, yagarutse ku kuntu abenshi baguye ku kiliziya yari iri aho hafi n’urusengero rwa AEBR kuko bumvaga ntawabasanga mu nzu y’Imana.
Hon. Munyangeyo Théogene wifatanyije n’Abaturage ba Kimironko muri uyu mugoroba wo kwibuka, nyuma yo gutanga ikiganiro ku budasa bw’u Rwanda mu guhangana n’ingaruka za Jenoside, yahumurije uru rubyiruko rwarokotse. Yagize ati “ Bana ntimukiri imfubyi kuko ubu mufite papa ari we igihugu kiza ndetse na mama ariwe ubuyobozi bwiza.”
Uwiduhaye wungirije umuyobozi wa Ibuka muri Gasabo yavuze ko hakiri imbogamizi ku bumwe n’ubwiyunge kuko hari abakoze Jenoside batarabohoka kuko batasabye imbabazi, abatarishyura imitungo basahuye kandi barabihamijwe muri Gacaca, no kuba abashyinguye muri uru rwibutso amazina yabo ntaho yanditse.
Umuyobozi w’umurenge wa Kimironko Mapambano Nyiridandi yijeje abafite abashyinguye aha ko bagiye kuhubaka urukuta ruzandikwaho amazina y’abahashyinguwe ndetse ko Umurenge ugiye gukora uko ushoboye kugira ngo abasahuye bishyure kuko basanga atari ukubura ubwishyu.
Rwamurangwa Steven, umuyobozi w’Akarere ka Gasabo yongeye gusaba uwaba afite amakuru y’ahaba hakiri imibiri itarashyingurwa mu cyubahiro ko yabivuga bityo bagashyingurwa kuko ngo bifasha uwarokotse gukira ibikomere no kwiyubaka.


text:
Ntuzi icyo Uwiteka yakuvuzeho njyewe nawe ,akabibwira Mose umuntu w’Imana turi I Kadeshi y’I Baruneya? (Yosuwa14:6b). Aya ni amagambo yavuzwe na Karebu mwene Yefune w’Umukeza, nyuma y’imyaka 45, uhereye aho yumviyeicyo Uwiteka amuvuzeho, ubwo yabazaga Yosuwa wari warazunguye Mose, ngo ayobore ubwoko bw’Abisiraheli, akaba yaramwibutsaga aho Uwiteka yirahiye akabwira Mose ati:“Ni ukuri ntimuzajya mu gihugu narahirishijekumanika ukuboko y’uko nzabatuzamo, kereka Karebu mwene Yefune na Yosuwa mwene Nuni, ariko abana banyubato mwavuze ko bazaba iminyago, abo nibo nzakijyanamo bamenye igihugu mwanze” (Yosuwa 14:30).
Read more


text:
Nitwa Bella mfite imyaka 27, nakundanye n’umusore dukundana cyane ndetse mu mezi ya mbere numvaga ndi igitangaza (la fille la plus heureuse du monde). Uwo musore twasaga n’aho tungana,twembi twari abakozi twararangije kaminuza.Nyuma y’amezi 10 yaje kuntera inda noneho ansaba kuyikuramo kubera ko tutumvaga twiteguye guhita dukora ubukwe. Mu buzima sinigeze numva nshobora kuba nakuramo inda, ndetse sinumvaga n’ukuntu abandi ...Read More »
Gushaka Umukunzi
Ingaruka 10 zibasira umugabo cyangwa umugore wahagaritse gutera akabariro igihe yabimenyereye “REBA HANO”
Abantu benshi bibaza niba hajya habaho ingaruka kubantu bahagarika gukora imibonano muzabitsina mugihe bari basanzwe babimenyereye, abakorana imibonano mpuzabitsina bayikorana bakundana, bayikorana barashakanye byose bigira ingaruka zaba nziza cyangwa mbi, umuntu yakwibaza niba guhagarika igikorwa cyo gutera akabariro kandi warabimenyereye niba ntangaruka bitera ku buzima bw’umuntu. Izi ni zimwe mu ngaruka zishobora kugera ku muntu wahagaritse gutera akabariro yari amaze ...Read More »
Musore Ntubona Ibi Bintu Kumukobwa Mwakundanaga Uzahite Umenya Ko Atakiri Uwawe Hari Abamaze Kugutera Gapapu :REBA HANO
. Igitera abagore guca abagabo babo inyuma. Abagabo batera abagore babo kubaca inyuma bate?. Impamvu nyamukuru zituma abagore baca abagabo babo inyuma Mugabo biragusaba kuba maso ugashishoza kandi mu gihe utangiye kubona imihindagurikire ya hato na hato ku myitwarire y’umugore wawe. Ibi bintu mu gihe bitangiye kuba ku mugore wawe biragusaba kubyitondera ukamenya ikibitera ny’irizina. Aguha impano nta mpamvuUritonde ! ...Read More »
Umunyarwandakazi yishwe n’umusore bivugwa ko yari Umukunzi we!! INKURU>>>
Umukobwa w’Umunyarwanda witwa Ingabire Joselyne wari utuye mu gace ka Zeebruge mu Bubiligi, yishwe mu ijoro ryo ku wa Gatanu n’umusore bikekwa ko yari inshuti ye. Ingabire yari atuye muri aka gace ari naho yiciwe ku wa 26 Gicurasi. Uyu mukobwa wari usanzwe uba muri iki gihugu yari imfubyi kuko ababyeyi be bishwe muri Jenoside yakorewe Abatutsi mu 1994. Amakuru ...Read More »
Ibintu 4 byakwereka ko wamaze kubona umugore mwiza utundukanye nabo wigeze kujyamo bose burya ngo muba mwifuza ibintu bimwe:INKURU>>>
Umugore mwiza ntago ajya apfa kunanirwa bashobora kumuca inyuma ,kumubeshya ,kugirwa igikoresho na buri mugabo yakunze ariko akaba ari wawundi ukumburwa. Niwe buriwese yicuza impamvu yatumye amucika ,niwe birirwa batekereza igihe cyose. nyuma yo guhemukirwa bikomeye ntago acika intege ahubwo aza Noneho afite imbaraga nyinshi. hano hari ibintu 4 byakwereka ko umukobwa murikumwe ashobora kuzakubera umugore mwiza cyane 1.Urukundo mufitanye ...Read More »
AMAFOTO: Dore uburyo bwiza ushobora gupangamo imyifotoreze y’ubukwe bwawe (Posteur) wajya uyareba ukisubirira mu bihe by’ukwezi kwa buki!!
. Uburyo bwiza wakifotozamo. Gufotora umukwe n’umugeni. Kuryoshya ibirori Burya kwifotoza habamo ubuhanga. Hari ubwo uazasanga ubukwe buba, abageni bamara gusezerana bakajya mu busitani runaka cyangwa se ahandi hantu runaka ngo babashe kwifotoza, nyamara bagerayo ugasanga abagwni cyangwa umuntu uri gufotora akabura uko apanga abageni ngo babashe kugira amafoto meza afite icyo asobanura. Niba rero wibaza uko wakifotozanya n’umukunzi wawe ...Read More »
Waba ushaka kwigarurira umutima w’umukobwa mukundana ? Kora ibi bintu wirebere ukuntu akwimariramo wese :REBA HANO>>
.Ibintu umusore yakorera umukobwa agahora amwiyumvamo cyane.Ibyo umusore wifuza kwigarurira umutima w’umukobwa yakora.Ibituma umuhungu arushaho gukundwa n’umukobwa bakundana.Ibyo wakora bigatuma umukunzi wawe atifuza ko mwatandukana Ibi ni ibintu ushobora gukorera umukobwa mukundana agahora agukunze ukagira ngo wamwibaburiyeho. 1.Niba uri umusore, icya mbere ugomba kumenya ni uko abakobwa hafi ya bose bishimira kubwirwa ko ari beza kuruta kubwirwa ko bari sexy. ...Read More »
Dore ibimenyetso bigaragaza umugore ugira intinyi yo gutera akabariro mu igihe cyagenewe kubaka urugo :REBA HANO
Hari abagore batekereza ku gikorwa cyo gukora imibonano mpuzabitsina bagahungabana cyane ku buryo utatekereza ndetse bagatinya n’icyatuma icyo gikorwa kigerwaho. .Ese hari abagore bagirira ubwoba igikorwa cyo gutera akabariro.Ibimenyetso bigaragaza umugore ugira ubwoba bwo gukora imibonano mpuzabitsina.Ese umugore utinya gutera akabariro yakora iki ?.Impamvu zishobora gutuma umugore agira intinyi yo gutera akabariro Aha twaguteguriye ibintu bishobora kukwereka umugore/umukobwa utinya gutera ...Read More »
Sobanukirwa no kubura ubushake bwo gutera akabariro ku bagore nuko wabirwanya :INKURU IRAMBUYE
Kutagira ubushake bwo gukora imibonano mpuzabitsina mu ndimi z’amahanga byitwa ‘frigidity’ ni ikibazo kitoroshye kuko bituma benshi babaho mu buzima bubashaririye kuko uretse no kuba abagabo babibaziza na nyirubwite bimutera ipfunwe akumva ko atameze nk’abandi. Ese kutagira ubushake ku mugore ni iki ? Kugira ngo byumvikane neza abahanga basobanura ko kutagira ubushake bwo gutera akabariro ku bagore wabifata nk’uburemba ku ...Read More »
Dore impamvu nyamukuru yo kuba abakobwa benshi bikundira abagabo bari hejuru y’imyaka 30>>
Nk’uko abakobwa n’abagore bakunda cyane ababitaho kenshi ibikurura abakobwa bakiri bato ku bagabo bakuze cyane abari hejuru y’imyaka 30 birimo imitungo n’imyitwarire yo kwita ku babakunda bitewe n’umutungo ndetse n’ubushobozi baba bafite. Hari byinshi rero bikurura abakobwa ku bagabo bakuze cyangwa babaruta: Ubumenyi n’ubunararibonye: ni kimwe mu bintu biza ku mwanya wa mbere mu bikurura abakobwa ku bagabo bakuze. Ibi ...Read More »


text:
Kuwa mbere:kwakira abaturage bazanye dossier zisaba ibyangombwa by’ubutaka, n’ibyo kubaka
Kuwa kabiri: habaho ihererekanya ry’ubutaka hagati y’abaguze cg abatanze ubutaka, , no kwemeza amasezerano yo gutizanya ingwate(notification)
Kuwa wagatatu: gutanga ibyangombwa ku ri dossier zarangiye, no kujya kuri gupima ibibanza ku bakeneye kubigabanyamo ubutaka ibice cg kubuhuza
Kuwa kane: kwakira ibibazo bijyanye ‘ubutaka tuk ajya inama z’ubur yo byakemukaajya
Kuwa gatanu:kwakira dossier zisaba ibya ngombwa by’ubutaka, no gutanga ibyangombwa byo kubaka
Kanda hano munsi urebe ibisabwa bitewe na serivisi ukeneye(formulaire z'ubutaka)
INYADIKO ISABA KUGABANYAMO IBICE IKIBAZA/ISAMBU
INYANDIKO ISABA GUHUZA UBUTAKA
INYANDIKO ISABA GUKOSORA IMBIBI
INYANDIKO ISABA IHEREREKANYA RY'UBUTAKA ISHINGIYE KU BUGURE
INYANDIKO ISABA IHEREREKANYA RY'UBUTAKA ISHINGIYE KU BUGURE BWATEGETSWE N'IKEMEZO CY'URUKIKO
INYADIKO ISABA IHREREKANYA RY'UBURENGANZIRA KUBUTAKA ISHINGIYE KU BUGURE MURI CYAMUNARA
INYANDIKO ISABA IHEREREKANYA RY’UBURENGANZIRA K’UBUTAKA RISHINGIYE KU IZUNGURA
INYANDIKO ISABA IHEREREKANYA RY’UBURENGANZIRA K’UBUTAKA RISHINGIYE KU IZUNGURA
IFISHI YO GUSABA GUHEREREKANYA UBURENGANZIRA K’UBUTAKA KUBERA IGURANA RY’UBUTAKA
INYANDIKO ISABA IHEREREKANYA RY’UBURENGANZIRA K’UBUTAKA KUBERA IYIMURWA KU MPAMVU Z’INYUNGU RUSANGE
INYANDIKO ISABA IHEREREKANYA RY’UBURENGANZIRA K’UBUTAKA KUBERA KUBWAMBURWA
INYANDIKO ISABA IHEREREKANYA RY’UBURENGANZIRA K’UBUTAKA KUBERA IFATIRA
INYANDIKO ISABA KUBUZA UBURENGANZIRA BUMWE NA BUMWE KU BUTAKA KUBERA IFATIRA (SEIZURE)
INYANDIKO ISABA KUBUZA UBURENGANZIRA BUMWE NA BUMWE KU BUTAKA KUBERA IMPAMVU Z’IBANGAMIRA (CAVEAT)
INYANDIKO ISABA KUBUZA IHEREREKANYA RY’UBURENGANZIRA KU BUTAKA KUBERA IMPAMVU ZO KWATIRA (Sub-lease)
INYANDIKO ISABA UBURENGANZIRA KU BUTAKA BW’UNDI BUKOMOKA KU MITERERE Y’AHANTU (SERVITUDE)
INYANDIKO ISABA GUHINDUZA IBYANGOMBWA BYATANZWE KERA HAGATANGWA IBISHYASHYA
INYANDIKO ISABA GUHINDURA UBURENGANZIRA BW’UBUKODE BURAMBYE BUKABA UBURENGANZIRA NGENANKOMYI KU MUTUNGO BWITE W’UBUTAKA CYANGWA UBURENGANZIRA KU MUTUNGO BWITE W’UBUTAKA
INYANDIKO ISABA GUHINDURA AMAKURU KU BANTU BANDITSE KU BUTAKA (Amazina, aderesi, irangamimerere)
INYANDIKO ISABA GUHINDURA AMAKURU KU ISHYIRAHAMWE RIFITE UBUZIMA GATOZI RYANDITSE KU BUTAKA
INYANDIKO ISABA IHEREREKANYA RY’UBURENGANZIRA KU ISANGIRAMUTUNGO KU NYUBAKO (CONDOMINIUM)
INYANDIKO ISABA GUKOSORA AMAKURU MURI REGISITIRI Y’UBUTAKA (amazina yanditse nabi, inimero y’irangamuntu, ...)
INYANDIKO ISABA IYANDIKWA RY’AMAKURU-NYONGERA (Annotation) MURI REGISITIRI Y’UBUTAKA
INYANDIKO ISABA IBYANGOMBWA BY’UBUTAKA BISIMBURA IBYATAKAYE CYANGWA BYANGIRITSE
INYANDIKO ISABA IYANDIKISHA RY’UBUTAKA BUTABARUWE
INYANDIKO ISABA IBYANGOMBWA BY'UBUTAKA BITASOHOTSE KANDI UBUTAKA BWARABARUWE
INYANDIKO ISABA GUHINDUZA UBUTAKA ICYO BWAGENEWE GUKORESHWA
INYANDIKO ISABA ICYEMEZO GISABA ABANDITSE KU BUTAKA IGIHE K'IFATIRA
INYANDIKO IHAMYA ABAZUNGURA MU GIHE NTA MAKIMBIRANE BAFITANYE
ITEGEKO NGENGA RY'UBUTAKA RISHYA N'ANDI Official_Gazette_no_Special_of_16.06.2013-1-1-1
Forumirere_Zijyanye_n_ibyutaka
HUMAN HABITATION IN RWANDA 2011
MINISTERIAL ORDER 2015 CATEGORIZATION OF BUILDINGS
MINISTERIAL ORDER 2015 URBAN PLANNING AND BUILDING REGULATIONS
URBAN PLANNING AND BUILDING IN RWANDA 2012
USEFULL LINK
1.Rwanda Natural Resources Authority(RNRA)
2.MININFRA
3.Rwanda Housing Authority


text:
Ese dukomeze gukurikiza isezerano rya kera,kandi Yesu yararangije ibyategekwaga n’amategeko ?
Abakristo b’uyu munsi bakora amakosa akomeye yo kutita ku isezerano rya kera, ahubwo bakizera gusa ibivugwa mu isezerano rishya.
Isezerano rya kera ryagaragazaga ko nta wukiranuka n’umwe, kuko ntawabashije gukurikiza amategeko y’Imana “Nk’uko byanditswe ngo “Nta wukiranuka n’umwe.”(Abaroma3:10)
Ku rundi ruhande ariko ,isezerano rishya rivuga ibya Yesu Kristo n’umubabaro yagize , kuzuka kwe ndetse n’uko yujuje ibyategekwaga n’amategeko kugira ngo umuntu agaragarweho gukiranuka.
“Nyamara tumenye yuko umuntu adatsindishirizwa n’imirimo itegetswe n’amategeko, ahubwo atsindishirizwa no kwizera Yesu Kristo. Dore ndetse natwe twizeye Kristo Yesu kugira ngo dutsindishirizwe no kumwizera, bitavuye ku mirimo itegetswe kuko ari nta muntu kuko uzatsindishirizwa n’imirimo itegetswe n’amategeko.(Abagalatiya 2:16-17)
Bibiliya itubwirako ko gukiranuka kwacu guturuka muri Kristo gusa.Ibi se byaba bisobanuyeko tugomba kureka ibyategetswe byo mu isezerano rya kera , ntitubikurikize kuberako Kristo yarangije byose byari bitegetswe n’amategeko?
Abakristo benshi bakunze guhinyura amategeko y’Imana ari mu isezerano rya kera kuko batabashije kuyakomeza no kuyubaha , bityo ntiyabahesha gukiranuka. Yesu ubwe yavuze ko tugomba gukomeza amategeko y’Imana kugira ngo tuzabashe kwinjira mu bwami bwo mu ijuru.
“Mwitekereza ko naje gukuraho amategeko cyangwa ibyahanuwe.Sinaje kubikuraho , ahubwo naje kubisohoza.Kandi ndababwira ukuri yuko ijuru n’isi kugeza aho bizashirira, amategeko atazavaho inyuguti n’imwe cyangwa agace kayo gato, kugeza aho byose bizarangirira.Nuko uzica rimwe ryo muri ayo mategeko n’aho ryaba ryoroshye hanyuma y’ayandi, akigisha abandi kugira batyo, mu bwami bwo mu ijuru azitwa mutoya rwose.Ariko uzayakora akayigisha abandi, mu bwami bwo mu ijuru azitwa mukuru.Kandi ndababwira yuko gukiranuka kwanyu nikutaruta ukw’abanditsi n’ukw’Abafarisayo , mutazinjira mu bwami bwo mu ijuru.(Matayo5:17-20)
Kristo ariko yujuje ibyategekwaga n’amategeko ku bwacu kuberako nta muntu n’umwe wigeze ashobora kuyubahiriza:
“Kuko ibyo amategeko yananiwe gukora ku bw’intege nke za kamere yacu, Imana yabishohoje ubwo yatumaga Umwana wayo afite ishusho ya kamere y’ibyaha kuba igitambo cy’ibyaha, acira ibyaha bya kamere ho iteka. Kugira ngo gukiranuka kw’amategeko gusohozwe muri twe, abadakurikiza ibya kamere y’umubiri, ahubwo bakurikiza iby’Umwuka.(Abaroma8:3-4)
Ese dukomeze dukurikize kandi twubahe ibiri mu isezerano rya Kera?
Nshuti, gukiranuka kwacu gaturuka gusa mu kwizera Yesu Kristo.Turumvako agakiza yaduhaye katurutse ku mategeko. Twese twakoze nabi, nta muntu n’umwe wabashije gukora ibyo gukiranuka Imana yashakaga. Mu rukundo rwayo, Imana yohereje umwana wayo w’ikinege kuzuza ibyategekwaga n’amategeko .Kurokoka kwacu kwaguzwe amaraso y’igiciro y’utigeze gukora icyaha ,umwana w’intama w’Imana.
Isezerano rya kera ntirikwiye kwirengagizwa kuko ritubwira uburyo Imana ari Iyera, ko twe muri kamere yacu turi abanyabyaha. Ariko kubera urukundo rwayo n’ubuntu byayo binyuze kuri Mesiya wari warasezeranijwe byatumye tudacirwaho iteka.
Byongeye kandi ,twahawe kumenya Imana binyuze mu magambo yayo ari muri bibiliya, si amagambo aboneka mu butumwa bwiza bwa Yohana 3:16 gusa , ahubwo ni ayo kuva mu gitabo cy’Itangiriro kugeza mu Ibyahishuwe .
“Ibyanditswe byera byose byahumetswe n’Imana kandi bigira umumaro wo kwigisha umuntu, no kumwemeza ibyaha bye no kumutunganya, no kumuhanira gukiranuka kugirango umuntu w’Imana abe ashyitse, afite ibimukwiriye byose ngo akore imirimo myiza yose.(2 Timoteyo3:16-17)
Dukwiye kubaha ibyahumetswe n’Imana byose kuko ari byo bibasha gutunganya umuntu ,akabaho ubuzima bushyitse kandi bwubaha Imana.
Sophie @agakiza.org


text:
Itorero (kiliziya) ni iki?
Ikibazo: Itorero (kiliziya) ni iki?
Igisubizo: Abantu benshi bakunze kumva ko itorero ari inyubako cyangwa inzu. Ariko uku siko Bibiliya ibivuga. Ijambo 'itorero' biva ku ijambo ry'ikigereki ekklesia (akaba ari nayo nkomoko y'ijambo 'Kiliziya'), bivuga 'ikoraniro' cyangwa 'abahamagawe'. Nuko rero, inkomoko y'ijambo 'itorero' ntabwo ari inyubako, ahubwo ni abantu. Birasekeje ukuntu akenshi iyo ubajije umuntu itorero asengeramo, akurangira inzu asengeramo. Abaroma 16:5 haravuga ngo 'muntahirize Itorero ryo mu rugo rwabo', byerekana ko intumwa Pawulo yatashyaga itorero risengera mu rugo (cyangwa inzu). Ntiyashakaga kuvuga inzu rero, ahubwo yavugaga ihuriro ry'abizera basengera muri iyo nzu.
Itorero ni umubiri wa Kristo, we akaba ari umutwe. Abefeso 1:22-23 havuga ko 'kandi yamuhaye gutwara byose ibishyira munsi y'ibirenge bye, imuha Itorero ngo abe umutwe waryo usumba byose, na ryo ribe umubiri we ushyitse kandi ushyikirwamo na byose'. Umubiri wa Kristo ugizwe n'abamwizera bose, kuva ku munsi wa Pentekote (Ibyakozwe 2) kugeza ubwo azagarukira. Umubiri wa Kristo wavugwa mu buryo 2:
1) Itorero rusange (universal) ririmo abafitanye ubusabane na Yesu Kristo bo ku isi yose. 'Kuko mu Mwuka umwe twese ari mo twabatirijwe kuba umubiri umwe, naho twaba Abayuda cyangwa Abagiriki, naho twaba imbata cyangwa ab'umudendezo. Kandi twese twujujwe Umwuka umwe' (1 Abakorinto 12:13). Iki cyanditswe kitubwira ko uwizera wese ari urugingo rw'umubiri wa Kristo, akaba yarahawe Umwuka Wera nk'ikimenyetso. Nuko rero, itorero rusange rigizwe n'abakiriye Yesu kandi bakamwizera nk'Umucunguzi wabo. Abo bizera ariko bagomba guhura n'abandi babegereye bagasabana kandi bagasubizanyamo imbaraga. Iryo niryo torero ry'ibanze (local).
2) Itorero ry'ibanze (local) risobanurwa muri Abagalatiya 1:1-2 'Pawulo ('), jye na bene Data turi kumwe bose, turabandikiye mwebwe abo mu matorero y'i Galatiya'. Aha birumvikana ko muri Galatiya hari amatorero menshi ' ayo twita amatorero y'aho abizera baba. Ababatisita, Abaporoso, Abagatolika, n'abandi bose, si itorero (mu buryo bwa rusange), ahubwo ni ihuriro ry'abizera baturanye, bahurira hamwe. Twongere tubishimangire, itorero rusange (universal) rigizwe na buri wese wizeye Yesu. Ariko buri wese muri abo afite aho ahurira n'abandi bizera baturanye, bagasabana; iryo niryo torero ry'ibanze (local).
Muri make rero, itorero rusange si inzu, inyubako cyangwa izina. Bibiliya yerura neza ko itorero ari umubiri wa Kristo- abo bose bizeye Kristo nk'Umucunguzi wabo (Yohana 3:16; 1 Abakorinto 12:13). Amatorero atandukanye tubona (ay'ibanze) ni aho abizera bari mu gace kamwe bahurira. Iryo torero ry'ibanze niho abakristo bahurira bagakora imirimo y'umubiri wa Kristo dusanga muri 1 Abakorinto 12: gufashanya, gukomezanya no guhugurana mu bumenyi n'ubuntu bw'Umwami Yesu Kristo.
English
Itorero (kiliziya) ni iki?


text:
Ihame ryo kubiba no gusarura Pst Uwambaje
Ihame (Principe) ni ikintu kidakuka, bivuzeko kidashobora guhinduka uko byagenda kose. Mu kubiba no gusarura naho habamo amahame. Ubibye urasarura, utabiba ntusarure. 2 Abakorinto 9:6 Ariko ndavuga ibi ngo " Ubiba nke azasarura bike, naho ubiba nyinshi azasarura byinshi."Icyo ubiba nicyo usarura : Ntiwabiba amasaka ngo usarure ingano.
ITEGEKO IMANA YAHAYE URUBUTO 2Abakorinto 9:10
Urubuto rwose rurimo itegeko ry’Imana kandi rurumvira. Ubibye igishyimbo aho cyabugenewe ; kiba kirimo ubushobozi bwo kumera.
Intanga ngabo n’intanga ngore zihuye zivamo umwana keretse zirwaye cyangwa ubutaka ziterwamo burwaye. Kuko ari ihame ndakuka ; izo mbuto zihuye zitanga umwana naho ba nyirazo baba bafitanye amasano ya bugufi.
Igihe cyose uzaba uri kubiba ujye witegura kwakira umusaruro uzavamo. Nubiba urwangano witegure kuzasarura imbuto zabyo ; nubiba urukundo narwo ruzamera.
Abakristo natwe twabyawe n’imbuto itabora, tubiheshejwe n’ijambo ry’Imana rizima rihoraho kandi naryo riramera.
IGIHE CYO KUBIBA NI NONE Umubwiriza 11:6
Tubiba buri gihe. Kora ibyiza igihe cyose ; ubikorere bose, ntucike intege ; kuko utazi ibizakugarukira.
ZIMWE MU MBUTO Z’INDOBANURE
1. KUBIBA KU MUKENE (Matayo 25 : 45). Imirima yose umuntu ateramo imbuto siko yose yera. Urubuto ubibye kuwo mureshya (kuguriza uzakwishyura cyangwa gukunda ugukunda) ntirwera. Ujye ufasha utazakwishyura niho uzagororerwa. Imana yashimye ko abakene bazahoraho kugirango hatazagira uzitwaza ko yababuze.
Uwo uruta niwe ushinzwe kuko nawe ufite ukuruta mu cyiciro cyawe ; hejuru ya byose hari Imana.
2. KUBIBA KU NYUBAKO Y’IMANA (Hagayi 1 : 8).
Imbuto ntizimera kubera ubwinshi ahubwo biterwa n’ubwiza (quality) bwazo. Imana nayo ntishobora kukubaza ibyo itaguhaye ; igusaba gukoresha imbaraga ufite.
Ubutunzi watanga ntuzicuze ni ku nzu y’Imana. Ntituzubakira Imana kuko ibibazo byashize ; ahubwo tuzajya twubaka tunafite amadeni.
3. KUBIBA ICYACUMI N’ITURO (Malaki 3 : 7-12). Icyacumi ntikiruta ibyo uba wungutse ujye ugitanga ; wongereho n’amaturo ; ntukaze imbere y’Imana imbokoboko.
4. KUBIBA AMAHORO (Zekariya 8 : 12). Nubiba amahoro niyo uzasarura.
5. KUBIBA IMBABAZI (Luka 6 : 37). Kubabarira bivuna kuruta kwihana ariko ugomba kubikora, kuko nawe wababariwe utabikwiriye. Ntukavuge ngo ndakubabariye ntuzongere kuko nawe Imana yakubabariye urongera uyicumuraho.
6. KUBIBA URUKUNDO (Matayo 5 : 43-48). Urukundo rubibwa mu murima w’urwango ; ntukabibe urwango mu rundi ; ukunde umwanzi wawe. Gukunda umwanzi biragoye, bikanavuna ariko ujye wibuka ko ihame ryo kubiba ari ukabikora urira.
7. KUBIBA GUKIRANUKA (Yakobo 3 : 18). Iyo ukiranuka abantu bakubona nk’udafite ubwenge ariko wajya gusarura ukishima.
UMUYAGA NTUKAKUBUZE KUBIBA. Umubwiriza 11:4 Uhora yitegereza umuyaga ntabiba, kandi uhora areba ibicu ntasarura.
NI IHAME KO UBIBA URIRA. Zaburi 126:5 Ababiba barira, Bazasarura bishima.
IHAME RYO GUSARURA NI UGUSEKA. Zaburi 126:6 Nubwo umuntu agenda arira asohoye imbuto, Azagaruka yishima azanye imiba ye.
Dufate umwanzuro wo kubiba neza twitegure kuzasarura twishimye.
source adepr nyarugenge.org


text:
Dore inama bibiliya igira abakristo b’ abibone
« Kwibona kubanziriza kurimbuka, kandi umutima wirarira ubanziriza kugwa. Ni byiza kugira umutima woroshye ugafatanya n’aboroheje, kuruta kugabana iminyago n’abibone.(Imigani16 :18-19)
Muri iyi nkuru turarebera hamwe icyo kwibona ari cyo n’inama ku bakristo bibona
1.Dutekereza ko “ Twatoranijwe” tukibagirwa Yesu watoranijwe mbere na mbere
Abakristo b’abibone, abavugabutumwa cyangwa abapasiteri by’umwihariko bakunze kumva ‘baratoranijwe’ kimwe n’abakristo b’uyu munsi bumva bari hejuru y’abandi bakumva bihagije muri byose.
Bamwe batekerezako imihamagaro cyangwa imirimo Imana yabahaye ikomeye, bagasuzugura impano z’abandi bakristo bakumva ko ntanyungu bakaba banyamwigendaho , bakirengagiza Umwami Yesu Kristo, umwana w’Imana wabaye umuvugabutumwa uhanitse kurusha bose, akigira umuntu ,akicisha bugufi , akikorera ibyaha byacu ndetse akanabipfira kugirango turokoke.
Bibiliya itubwira uko Yesu yicishije bugufi akumvira akageza ubwo apfa apfiriye ndetse ku musaraba
“Ntimukagire icyo mukorera kwirema ibice cyangwa kwifata uko mutari, ahubwo mwicishe bugufi mu mitima, umuntu wese yibwire ko mugenzi we amuruta. Umuntu wese muri mwe areke kwizirikana ubwe gusa, ahubwo azirikane n’abandi. Mugire wa mutima wari muri Kristo Yesu. Uwo nubwo yabanje kugira akamero k’Imana, ntiyatekereje yuko guhwana n’Imana ari ikintu cyo kugundirwa, ahubwo yisiga ubusa ajyana akamero k’umugaragu w’imbata, agira ishusho y’umuntu, kandi amaze kuboneka afite ishusho y’umuntu yicisha bugufi, araganduka ntiyanga no gupfa ndetse urupfu rwo ku musaraba.(Abafilipi2:3-8)
2.Dutekereza ko tutagira icyaha nyamara Yesu ni we nyangamugayo idahinduka
Abakristo bibona batekerezako ntakosa na rimwe bagira, ko ntawababonaho ikosa. Bavugako ntacyabashinja.Ntibiborohera kumenya ukuri kuberekeyeho kuko batemera kugirwa inama. Abenshi ntibashobora kwigerekaho amakosa ahubwo bavugako ari amakosa y’abandi bantu.
Mu migani hagira hati: “Mbese wabonye umuntu wiyogeza ko ari umunyabwenge? Wapfa kwemera umupfapfa kumurutisha uwo.(Imigani 26:12)
3.Twiyumva nk’abanyakuri kandi Imana ni yo kuri.
Abakristo bishyira hejuru batekereza ko bari hejuru y’abandi, bizerako babayeho mu rwego rutandukanye n’urw’abandi, batekerezako ari abakristo beza kurusha abandi, ari abantu batunganye kurusha abanyabyaha batarakizwa.
Umwami Yesu yatanze umuburo ko dukwiye kuba abagaragu b’abagenzi bacu :
“Ahubwo uruta abandi muri mwe ajye aba umugaragu wanyu. Uzishyira hejuru azacishwa bugufi, uzicisha bugufi azashyirwa hejuru.(Matayo23:11-12)
Abakristo bakwiye kwicisha bugufi tukaba abagaragu babagenzi bacu, kugirango tutazarimburanywa n’abanzi b’Imana.
Sophie @agakiza.org


text:
Kuwagatanu, 21 Nzeli 2018 10:05:25 +0200
Indirimbo
Inyikirizo
Habwa impundu Mariya nyina wa Jambo
Wowe wabyaye umutabazi ari we Yezu Kristu
Ibitero
Ubwacu Mariya ntacyo tubasha
Kandi iyi si igeze aharenga uyitabare bwangu
Tega amatwi wumve ibyo tukubwira Mawe
Iteka uzajye utuba hafi tube mu kwaha kwawe
B.M. : Uraho mwana wanjye ukomeje kwihanganira imibabaro yose uhura nayo
BY. : Uraho Mama
B.M. : Mwana wanjye, umeze ute ?
BY. : Mama, meze neza gahoro nawe urabibona, imibabaro ni myinshi mu mubiri wanjye kandi ingendo zikomeje kuba nyinshi sinkiruhuka na rimwe.
B.M. : Mwana wanjye ihangane komeza utwaze kandi ibyo byose warabibwiwe ntacyo utazi. Mwana wanjye uyu munsi wa none kuri iyi tariki ya 13, ongera unsuhurize abana banjye uti nimugire amahoro urukundo rwanjye rubasakaremo.
Bana banjye uyu munsi wa none ngarutse kubasura, nje ndi Umwamikazi w’isi n’ijuru, muhumure, mukomere ndi kumwe namwe. Bana banjye ibikomeye birabugarije kugeza uyu munsi nta cyari cyhinduka. Rero ndi kubona ngo bari gutekereza ngo gutanga imbabazi, ni ibya nyirarureshwa kuko ndabona imitima ikinangiye kandi nababwiye byinshi, ntacyo ntababwiye. Igihugu cyose kiragoswe kiragoswe impande zose.
Bana banjye abankunda bankomeyeho nongere mbabwire ngo mukomere ku rugambawa kuko ibikomeye birabugarije biri imbere nta cyahindutse nta n’ikigomba guhinduka. Nimwumva ngo ni imbabazi, ntazo ni za nyirarureshwa kuko nababwiye ko umwanzi ukomeye abarimo hagati, amategeko ari gukurikizwa ntayo. Mwebwe muravuga ngo bana banjye ngo mufite amahoro ntayo, nongere mbabwire ngo ntayo mufite. Nababwiye byinshi none aho bigeze mugiye kumva ngo imbabazi ngo izi n’izi, izi n’izi, ni bya nyirarureshwa, ndabibabwiye uyu munsi kandi mu minsi mike mugiye kubyumva ngo imbabazi ngo ziratanzwe, ntazo, ntazo ni ukwikurayo.
Nongere mbibabwire bana banjye ntacyo navuze kitagomba gu sohora, ishyamba si ryeru. Bana banjye nongere mbacire umugani kandi mpora nywuwubacira. « Umuvumvu yagitse umuzinga
usarurwa n’abandi ». Nongere mbibabwire benshi bakomeje kwicwa, abenshi bakomeje kurundwa mu buroko, n’ubwo mwumva ngo hagiye kuba imbabazi ntazo, ntazo ni iza nyirarureshwa nongere mbasubiriremo.
Indirimbo
Naje mbasanga bana banjye
Naje mbakumbuye bana banjye
Muhumure, muhumure, muhumure
Naratsinze nimika urukundo bana banjye
Kibeho kibeho ntabwo ari umuryango
Bana banjye
BY : Yego Mama, yego
B.M. : Wongere unsuhurize abana banjye ari abari hano mu gihugu, n’ari abari hanze uti nimugire amahoro, nimugire amahoro urukundo rwanjye rubasakaremo. Bana banjye nimupfukame musenge, musenge cyane musabira cyane igihugu cyanyu, musaba amahoro kuko nta mahoro ahari. Musabe kandi namwe musaba gutaha, ibyo ndabibabwiye. Mupfukame cyane muvuga Rozari, ishapule y’ububabare kuwa kabiri no kuwa gatanu, ndabibasabye bana banjye kuko ibihe murimo birakomeye. Hari n’abari hanze rero bamaze kugera mu mudumararo, bagarama bakarya gusa ntibamenye n’ubibaha uwo ariwe.
Bana banjye mwasenze, mwasenze ko igihe gikomeye cyane, kirakomeye kirabarenganye, nongere mbibabwire bana banjye, uyu munsi kuri ino tariki ya 13 ndongeye ndabibasabye. Narababwiye, narababwiye, buri munsi, buri munsi hagenda abantu barenga icumi ntibamenye irengero, none bari kujya he ? Mubimenye, mubimenye nongere ndabibabwiye banjye uyu munsi wa none mupfukame uwanjye kandi ndamubwiye ariko hahirwa uri kuvuga Rozari, uri kuvuga Rozari, abo bari kumwe nanjye n’umuryango wabo uzarengerwa, nzawurengera nta wanjye uzakorwa n’isoni, ndabibabwiye bana banjye.
Muhumure bana banjye, muhumure bana banjye, abankunda ndi kumwe namwe. Erega bana banjye abanjye bankunda mbagenda imbere n’inyuma, iburyo n’ibumoso, ubuzima bwanyu bwose nibubereho kuduhesha ikuzo muri byose jye n’umwana wanjye. Bana banjye, ntabwo ngenda jyenyine mba ndi kumwe n’umwana wanjye Yezu Kristu, ndi kumwe nawe.
Bana banjye, imvura nyinshi y’amahindu igiye kubanyagira kandi nakomeje kubibabwira, narabibabwiye bana banjye, ntacyo ntababwiye.
Mwana wanjye, mbwirira abo bana banjye bari hanze uti nimukomere ku rugamba, mukomere ku rugamba. Ntabwo mvuze u Rwanda gusa ariko byose bigomba guhera mu Rwanda, n’ubwo mwumva ngo aba n’aba bararekuwe, ntabwo barekuwe, bararekuwe ariko ni ibya nyirarurureshwa bagiye kurekurwa bya nyirarureshwa ndabibabwiye, mubyumve neza intambara ikomeye irabugarije ariko intambara ikomeye mvuga cyane iri mu mitima yanyu kuko mwanze kumva. Kugeza ubu bana banjye umwana wanze kumvira se na nyina yumviye ijeri.
Bana banjye, uyu munsi wa none, abanjye uyu munsi wa none nongere mbasubiriremo muvuge Rozari, ishapule y’ububabare kuwa kabiri no kuwa gatanu mubisozesha ishapule y’impuhwe z’Imana, ndabibabwiye bana banjye. Muhumure rero ndi kumwe namwe, erega bana banjye kugeza uyu munsi mbategeye amaboko, mbategeye ibiganza mwakire umugisha wanjye wa kibyeyi, ingabire y’ubusabane ku Mana, ubudacogora, guca bugufi, kwiyoroshya, kwihangana no kwihanganirana, byose ndabibahaye uyu munsi wa none.
Bana banjye, erega bana banjye mukomeje kwikubira, mukomeje kwikubira, mukomeje kwikubira, muri kurya abo muyobora nyamara murabirundarunda ariko si ibyanyu, mumenye ko n’abandi bari babifite. Nyamara bana banjye mugiye kubyamburwa nk’uko n’abandi babisize, mumenye ko nabo ari abana banjye ngiye kuzabagarura mbicaze ku ntebe nk’uko namwe muzicayeho. Namaze kubicaza ku ntebe muradamarara, mbese muvuga ngo ntacyo ndicyo, mumenye uwahabashyize uwo ariwe, ni jye n’umwana wanjye n’abandi rero ngiye kuzabazana nk’uko namwe nabazanye, mubimenye bana banjye.
Uyu munsi wa none mbabwiye ibyo ibindi nzabibabwira ubutaha, mbahaye umugisha ku izina ry’Inana Data na Mwana na Roho Mutagatifu. Amina.
Mubyeyi Uzaturindire Kuko Birakomeye Nkuko Warinze Abisiraelli
Ukurikije uburyo Umubyeyi avuze ngo "imbabazi izi n' izi" ni nk' aho hagiye gutangwa imbabazi nyinshi zitandukanye ariko za NYIRARURESHWA zishobora no kugera ku muryango wa Sinapolo Rwigara ; ntibyatangaza ko uru rubanza babyukije rusozwa n' iza nyirarureshwa cyane ko n' iyo za Naïrobi hasigaye hahorayo imyigaragambyo y' irekurwa rye itobanga isura rya Rudasumbwa Paul.
Kandi Nyirarureshwa aramutse asuye Déo Mushayidi na bagenzi be, nabwo ntawe byagombye gutangaza.
Tubitege amaso!
NUGUSENGA.
Umubyeyi Bikira Mariya nta gihe atavuze,mbere ya 1994 yari yavuze ibigiye kuba kandi koko bwarakeye biraba(intambara no guhunga).Uwavuze ibyo bikanaba ari ho kandi azahoraho;ni nawe urikuvuga ibigiye kuba.Uwabyemera,utabyemera ni hahandi ntakizabuza ibyo yavuze kuba.Ngo" utaranigwa agaramye agira ngo ijuru riri hafi".Njye igice cya 1 narakibonye,ntegereje icya 2.Byaba vuba,byatinda,ndiho,byampitana gusa nziko ibyo bizaba.Mubyeyi nsabira imbaraga,usabire n'undi wese uha agaciro ubu buhanuzi.


text:
Amaraso ni impano idasaza uyatanga aba ahaye umurwayi
Abahanga bavuga ko gutanga amaraso ari ugutanga ubuzima, ari yo mpamvu uyatanga agomba kuba na we afite ubuzima buzira umuze.
Gutanga amaraso bikorwa ku bushake bw’umuntu, gusa ushatse wese kuyatanga si ko abyemererwa kuko hari ibyo agomba kuba yujuje, ibyo bikagaragazwa n’ibipimo akorerwa ndetse n’amakuru ubwe yitangira.
Mu kiganiro Adeline Niyondamya, umukozi w’Ikigo cy’Igihugu gishinzwe ibyo gutanga amaraso yagiranye na Kigali Today imusanze ahatangirwaga amaraso mu Mujyi wa Kigali kuri uyu wa 5 Mutarama 2018, yagarutse ku byo uwerewe kuyatanga aba yujuje.
Yagize ati “Utanga amaraso agomba kuba afite imyaka 18 kugeza kuri 60, ndetse akagira ibiro guhera kuri 50.
Agomba kuba afite umuvuduko mwiza w’amaraso anafite ahagije kugira ngo atayatanga na we afite make akagira ikibazo, hanyuma muri we akaba yiyumva ko ameze neza”.
Ikindi ni ibibazo umuntu asubiza ku rupapuro ahabwa bijyanye n’ubuzima bwe, nk’indwara yaba yarigeze kurwara, niba yarabazwe, igihe aherukira gukingirwa n’ibindi, bigatuma umuganga amenya niba uyo muntu yatanga amaraso cyangwa atayatanga.
Niyondamya kandi akangurira abantu gukora icyo gikorwa kuko buri wese ashobora gukenera amaraso.
Ati “Ndakangurira abantu gutanga amaraso kuko ntawukingiye ku buryo atazayakenera. Ni igikorwa cy’ubutabazi umuntu akora akaba yakura umurwayi mu bitaro kubera amaraso amuhaye kuko nta wundi muti aba ategereje”.
Gaspard Mujyambere wo muri Kicukiro wari waje gutanga amaraso, yemeza ko ari yo mpano iruta izindi.
Ati “Amaraso ni yo mpano iruta izindi waha umuntu kuko ikindi cyose wamuha kigeraho kigashira. Ariko iyo umuhaye amaraso uba umuhaye ubuzima nubwo utaba uzi uwo uyahaye, ashobora kuba ageze aho atayabonye yapfa ariko wayamuha ukaba uramiye ubuzima bwe”.
Mugenzi we Mutangana ati “Ntanga amaraso kuko nzi ko hari benshi baba bayakeneye kandi ko muri bo hashobora kuba harimo uwanjye cyangwa nanjye ubwanjye nkazayakenera”.
Ikigo gishinzwe iby’amaraso gitangaza ko muri 2016 cyabashije guhaza ibitaro byo mu gihugu ku kigero cya 96%, kikabishimira abitanze kinabasaba gukomeza kuko ahora akenewe.
Abakenera amaraso cyane cyane ngo ni inkomere, ababyeyi iyo babyara n’abarwaye indwara z’ibikatu bisaba ko bongererwa amaraso.
Ibitekerezo ( 1 )
nibyiza kugira umutima wimuhwe no gufasha abandi nibyo bikwiye umunyarwanda mwiza


text:
Perezida Kagame yashimye ubushake n’ubwitange bwaranze Abanyarwanda mu mwaka 2017, bwatumye abashaka gusenya igihugu batabona aho bamenera.
Ni mu Ijambo yagejeje ku banyarwanda kuri uyu wa 1 Mutarama 2018 saa sita z’ijoro, yifuriza Abanyarwanda Umwaka mushya muhire wa 2018.
Avuga ku byo u Rwanda rwishimira kuba rwaragezeho muri 2017 yagize ati” Ubukungu, umutekano, imibereho myiza n’amatora yaduhuje twese akagenda neza, ibi byose twabigezeho muri uyu mwaka ushize.”
Perezida Kagame yanashimiye Abanyarwanda ko Ubushake n’ubwitange bwabo bwagize uruhare rukomeye mu kwimakaza Umubano mwiza mu Banyarwanda, uraguka ugera mu Karere ndetse unagera no ku isi hose.
Yagize ati” Dukomeze iyo nzira nziza tumazemo igihe kitari gito, dukorera hamwe, twiga, dukorera igihugu cyacu, kandi aribwo twubaga ubushobozi bwo kurinda ibyo byose tugenda tugeraho ngo hatagira igisenya ibyo twubatse cyangwa ngo gihungabanye igihugu cyacu”.
Ibi ngo bizatuma abashaka gusenya igihugu badashobora kugira icyo bageraho, aho baba baturuka hose, ndetse n’uburyo bakoresha ubwo ari bwo bwose.
Ati” Byaragaragaye ko abanyarwanda dufatanyije, ibyo twifuza byose twagiye tubigeraho, igisigaye ni ukubikomeza ngo bihoreho ubuziraherezo.
Uyu mwaka muhire uzatubere intambwe ndende muri urwo rugendo rw’ubumwe, amajyambere n’umutekano birambye. Mugire amahoro y’Imana. “


text:
Inshamake y’igitabo cyo Gutegeka kwa kabiri
Iki gitabo cyiswe Gutegekwa kwa kabiri kuko gisubiramo amategeko Mose yatanze, ayaha Abisiraheli.
Iki gitabo cyanditswe mu w’1410 kugeza ubu kimaze imyaka igera ku bihumbi bitatu na magana ane (3400).
N.B: kuby’imyaka n’igihe ibyo bitabo byandikiwe, ibitekerezo by’abahanga ntibihura, ariko iyo tubabwiye, ni nkayo benshi bahuriraho (abashakashatsi).
Ikigisho gikuru kiboneka muri iki gitabo n’iki: Iby‘Imana yakoreye ubwoko bwayo ikunda ibuha n’umugisha.
Nabyo rero bakwiriye guhora babyibuka kugirango bayikunde banayikorere bayubaha. Amagambo makuru yo muri iki gitabo ni aya: Umva Israheli we Uwiteka Imana yacu niwe uhoraho wenyine, umukundishe umutima wawe wose, ubugingo bwawe bwose n’imbaraga zawe zose (Guteg 6:4).
Ayo magambo yashimangiwe n’umwami Yesu (Matayo 22:37-39).
Iki gitabo twakibaganyamo ibice bine:
1. Mose yibutsa Abisiraheli muri make iby’urugendo Abisiraheli n’ibyabayeho mu butayu. Guteg.1-4.
2. Mose yongera kwigisha Amategeko cumi y’Imana n’uburyo bakwiriye kwifata nk’ubwoko bwatoranijwe. Guteg.5-26
3. Imigisha n’imivumo .Guteg.27-30
4. Amagambo asoza ya Mose. Guteg. 31-34.


text:
IYO NZIRA NDENDE NTIZIBAGIRANE : UBUZIMA MU RWANDA, NYUMA Y’ISHYAMBA IGICE CYA MBERE
- Views 4282
Ubwo duherukana mu nyandiko yanjye nise “Nuko twinjira ishyamba”nababwiye uko ishyamba narirokokeyemo, nkagaruka mu rwanda, ariko aho ninjiriye uRwanda, ho mu nkambi ya Nkamira ahahoze hitwa ku Gisenyi, hakaba harasohotsemo mbarwa mu bagabo n’inkumi zari zigikanyakanya, uwabaga yacitse ku icumu ry’inkotanyi mu mashyamba ya CONGO RDC, habaga hari amahirwe yagereranywa na 0.05% byo kurokokera mu nkambi ya Nkamira. Ntabwo byari byoroshye rero kandi nkuko turi bubibone mu buzima bwanjye nyuma y’ishyamba nta nubwo bizigera byoroha igihe inkotanyi z’igifite mu nzara zazo ubuzima bw’abahutu nanjye ndimo, zagize ingaruzwamuheto.
Ubuzima bwacu bwa buri munsi nk’abahutu ni inzira y’umusaraba wawundi uremereye utagira icyo uwugereranya nacyo kuko politiki n’igenamigambi bya Leta ya FPR Inkotanyi, ari ugushakira hamwe hagati y’abatutsi bashyigikiye uwo mugambi, inzira y’ubusamo yo kumara inyoko mputu kw’Isi, ibi babikora basa n’abasiganwa n’amasaha cg amasegonda kuko buri kanya ingamba ziba zifatwa ubutitsa, kandi zigashyirwa mu bikorwa mu buryo bwihuse cyane.
UBUZIMA BWANJYE NYUMA YISHYAMBA N’UBUZIMA BWABO NASANZE MU RWANDA DUHUJE UBWOKO.
Nyuma y’igihe kirekire,nari maze niruka mu ishyamba ry’inzitane ngo ndebe ko nacika inkotanyi n’ububisha bwazo, nyuma yo kumenyera ubuzima bugoye cyane no kubana n’inyamanswa z’ishyamba zinyuranye kandi tugaturana neza mu mahoro ntawe uhohoteye undi, nyuma yo guhunga urupfu,ntazi umuvuduko warwo, naho nzarusanga, nyuma y’ubwihebe bukabije,guhara ubuzima, kwiyibagirwa ko nkibaho no gusenga bya cyane bitari byarigeze bimbaho, Imana yaranyoboye ingeza Nkamira mu Rwanda, iranahankura mu gihe abo twari duhuje igitsina,imbaraga n’imyaka y’amavuko ntanumwe wabashije kugira amahirwe yo kugera Nkamira, nuwahageze akaba ataragize amahirwe yo kuhava ngo agere k’ubutaka bwa se na sekuru ndetse na sekuruza.
Mu mpera z’ukuboza 1996 nasohotse Nkamira nerekeza Ruhengeri muri Kigombe, ubu hitwa MUSANZE,ubwo nakomeje kugira amatsiko y’uko imbere hanjye hasaga, uko nateraga intambwe yerekeza imbere mu gihugu cy’Urwanda, abantu twagendaga duhura nabonaga nta muneza bafite, baba abari baragizwe ingaruzwamuheto ako kanya ntibabashe guhunga, ndetse nabari bamaze iminsi mikeya bahungutse,wabonaga buzuye ubwoba,ntawerekana inyinya ye,bose babeshejweho no gushinyiriza,kwiheba,kutiringira iminsi,mbese ntakizere cy’ejo hazaza bafite, icyo gihe uwamaraga umunsi yabyitaga ko ari umurame, mbese ikizere cy’ubuzima cyabarirwaga ku masaha,naho bamwe bahorana ukwizera bo bamara umunsi bakumva barambye nk’imyaka 100. Aho wabaga uri hose mu Rwanda,nta minota 10 washoboraga kumara utumvise umuborogo w’umuntu urimo yicwa, yaba hirya gato mu gashyamba, inyuma y’amazu, cg se mu mazu asanzwe yari yaragizwe gereza by’agateganyo cyangwa ahantu ho kubagira abahutu bahungutse.
Urwanda rwari rwuzuye za continers,iyo rimwe narimwe wazicaga kuruhande, wumvaga abazifungiyemo banyaragata nk’isenene bakarangiye kw’ikarayi ariko zitaravamo akuka,icyo wakoraga warihutaga ukaharenga ngo hato nawe udakarangirwa muri iryo shyano ry’umuriro utazima, nubwo hashoboraga kuba hafungiyemo, murumuna wawe, so, nyoko cyangwa se undi mwenewanyu wabaga waburiye irengero,ntaburenganzira bwo kubaza cyangwa kw’idegembya hafi aho uwitwa umuhutu yari afite, umuhutu wese yakoraga icyo yeretswe n’umututsi, kuko iyo bitabaga ibyo yakanirwaga urumukwiye, yewe no kurebana amaso k’umaso n’umututsi byafatwaga nk’icyaha cyahanishwa urupfu k’umuhutu wabitinyutse, abahutu bitwaga impyisi, kandi umututsi wanga undi yamutukaga ko ari Umuhutu, umututsi watukwaga atyo yarariraga umwaka ugitangira ukazarinda urangira akirira, ataka atakamba ngo bamuhanagureho icyo gitutsi.
Icyo gihe inkotanyi zazengurukaga hose kandi zigendera ku mirongo, zikabikora amanywa n’ijoro kandi ukazibona zisharirije iryinyo ritava kurindi, ziri muri kugucukugucu ngo hatagira uzitinyuka, gusa njye nabonga ari utugabo duto cyane, uretse guhekenya ayo menyo n’ubugome bwo kwica, ndetse zikaba zinitwaje imbunda n’ibyuma, ubundi nashoboraga kwifasha nka tubiri turamutse ntacyo twitwaje cyo kuntera ubwoba, kabone nubwo nanjye nari naradaze, kubera imibereho mibi cyane yo mu ishyamba nari maze kuvamo.Nanone ni ubwambere nari mbonye Inkotanyi nzima imbonankubone, ubundi nari narazibonye nyuma y’imirwano ya mbere y’1994 ariko bwo zari imirambo myinshi cyane, aho NSABIMANA Déogratias muri 1èr bataillon Muvumba yari yazikozemo igikonkwani.
Mu Ruhengeri n’ahandi nabashije kuzibona ari nzima zivugishaga ibiswayire bitampaye rwamugambi,akenshi ukumva ijambo rigaruka cyane ari MUJINGA na Hadui cg IGIPINGA, ndetse ukanumva nibindi zavugaga byenda gusa n’icyongereza, gusa waba uzi uko icyongereza cyavugwaga bigatera urujijo, gusa nyuma icyo cyongereza zavugaga naje kongera kuzacyumva i Bugande ubwo natembereraga Kampala.Mu gihe kingana n’ukwezi namaze muri Kigombe(Musanze yubu) nasohotse gakeya nirinda kubonana nabo bagizi ba nabi, uretse no gusohoka ngo mpuze nabo amaso, kubiyumvisha byonyine n’ubugome bangaragarije kuva Ukwakira 1990 byanteraga isereri n’ikirungurira, ariko nyine burya “ubuze uko agira agwa neza” nanyuzagamo nkarunguruka ngo ndebe ibyo bimanuka.
BYARI BYIFASHE BITE KU BAHUTU MUZINDI NTARA Z’URWANDA?
Ntabwo namaze gihe kinini mu Ruhengeri, ahubwo nahise njya kureba iyo bweze, cyane mfite amatsiko yo kugera mu gace inkotanyi zatangiriyemo imirwano,kuko nakekaga ko haba hari agahenge,dore ko hari no mu byaro, niyumvishaga ko inkotanyi zahavuye zikigira mu migi,kuko burya zikunda imigi nk’amaduka cyangwa se nk’abasazi.Nerekeje rero ahahoze ari i Byumba ubu hahindutse UMUTARA,mu ntara y’iburasirazuba.Aha nahasanze ubwoko bita ABAKONYINE bwavuye ibugande,bukaba ari ubwoko bw’abatutsi b’aborozi bagira urugomo kurusha abantu bose bo kw’Isi,aba bantu naje kubagorerwaho,kandi nanone abahutu batahunze bari barabuboneyeho rubi.Aba BAKONYINE batuye RYABEGA, KAGITUMBA, Karangazi, Nyagatare, Rukomo, Karama, Gikoba, Rwempasha, Kayonza, Kagitumba, Kiramuruzi, Kimodoka ahitwa Rukara…
Akenshi rero nko k’umuhanda Kigali-Nyagatare wasangaga, abashoferi n’abafasha babo bitwa aba convoyeurs bafite inkoni zo kugenda bakubita abahutu bose baciyeho k’umuhanda,yaba abahagaze,abagenda,abicaye,wajyaga kumva ukumva taxi inyuzeho bakuvutuye inkoni mu musaya cg mu bitugu, ugasigara wibaza icyo uzize,n’ugukubise iyo wagiraga imana ntuhite upfa.Nanone abantu bose bazindukaga bava Ikigali berekeza za Rwamagana cyangwa Nyagatare,ntimwaburaga guhura n’imirambo y’abahutu inyanyagiye mu muhanda cyane ahitwa kuri 12 na 19 kugeza na nubu iyo mirambo yabahicirwa ikunze kuhaboneka cyane mu gitondo.
Nanone hari hagezweho gufata umuntu bakamufungira mu ngunguru imwe ndende ya litiro 200, ubundi iyo ngunguru bakayipfundikira bakayitereka mu modoka nka HILUX bamaze kuyitoboramo utwenge duto cyane kugirango akuka kabashe guhita gahoro gahoro udahita upfa utagaraguritse,ubundi Afandi akajya yirwa ayitemberana mu mugi no mu gihugu aho agiye, ufungiwe muri iyo ngunguru niho yitumaga, akahihagarika,akayiryamamo niba nabyita kuryama,kuko muzi ingunguru idahambiriye n’uko igenda yibirandura, namwe nimurebe iyo scène, mu gihe imodoka yageraga ahazamuka, ahamanuka cyangwa se ahatambika.
Uwabaga ayirimo ntabwinyagamburiro yabaga afite, iyo yamaragamo nk’ukwezi, yabaga amaze guhinamirana, ari muri position foetale nk’uruhinja rukiri munda ya nyina, atabona, atumva, atabasha kugenda, iyo babonaga bagomba kukwica urubozo batyo, hari igihe bakuzanaga nko mu Gakinjiro aho kahoze katarajya ku Gisozi, mu gitondo cy’uruturuturu, bagacuranura ya ngunguru ukavamo n’imyanda yose yakuvuyemo yuzuye k’umubiri wose, ubundi abaje bazindutse ku kazi bakubona bagahunga, kuko wabaga usa n’inyamanswa, ntanuwatinyuka kukwegera, uwo warembuzaga ngo agufashe yagirango n’inzozi ziteye ubwoba arimo arota (couchemars), ntiyiyumvishe ko ibyo abonesha amaso ye ari ukuri.Nje nabonye bene uyu muntu Inkotanyi zakoreye ibi ngirango icyo mbonye ninyamanswa iba muri fiction ya za sinema njya mbona zikinwa na Will Smith. Yewe ibibi bisekwa nk’ibyiza!Uyu muntu rero inkotanyi zari zishe zitya naje kumubona nkuko nabivuze mu gakinjiro, naramwegereye nsanga ndamuzi, ari umuntu wo mw’itorero ry’abadivantiste nigeze gusengeramo nkiga mu mashuri y’isumbuye, nuko kera kabaye mu bumuga yatewe n’Inkotanyi, yakomeje ahinamiranye, ariko yageze aho aravuga, nibwo yambwiye urwo yaje guhura narwo.Nubwo yishwe urubozo, gusa aracyahumeka, abanye n’ubumuga bwe, gusa burya akamuga karuta agaturo.
NARAKOMEJE NDAGENDA ARI NAKO NDEBA IBYO INKOTANYI ZAZANIYE ABANYARWANDA
Hirya gato y’imigi minini n’indi yama perefegitura, wasangaga abantu barashize mu byaro, ndetse ugasanga inzira wazise uzi zaramezemo ibyatsi byafatanye hepfo na ruguru, wagendaga wigengesereye ngo utagwa ku gisasu cyatezwe mu ntambara, kuko uko hasaga n’ubundi wagirango intambara iracyariho.
Kubijyanye n’urugomo n’ubwicanyi bwagirirwaga abahutu, nanone hari umusirikari w’inkotanyi nagize amahirwe yo kuvugana nawe, ubwo bwaki nari narakuye mu ishyamba yari imaze gukira; uwo mwicanyi rero yaje kunyibeshyaho kuko akabiri kari kamaze kongera gutohagira, agirango hari ikindi dupfana, nibwo niba atari ukunkina k’umubyimba, yambwiye uburyo akoresha mu kwica abahutu.
We yari Lieutenant mu 199-1997, ngo yafataga imodoka ye akajya i Kigali mu mugi agiye gufata abahutu yica gusa, iyo yahageraga, yaparikaga muri quartier izwi nka MATEUS, ubwo ngo yashyiraga umuzindaro munini hejuru y’imodoka ya kamyoneti, ubundi ngo akarekura abasirikari nk’icumi bakanyanyagira mu bantu b’uruvunganzoka muri Mateus, ubundi ngo agashyiramo indirimbo za Bikindi Simon, z’urugamba no guha morali inzirabwoba, ubwo umuhutu wazumvaga muri icyo gihe,yumvaga ari nk’ubushotoranyi, agafashamo ahunga yaba gucengera hagati mu mazu, cyangwa se guca indi nzira agakiza amagara,murumva ubwoba n’igihunga yahunganaga, nyiribyago rero yagwaga muri ba basirikari b’inkotanyi Afandi yabaga yanyanyagije ngo batangatange barobamo ababereye kwicwa. Nguko uko bamwe mu barokotse bagiye bicwa urusorongo nyuma yo kurokoka ishyamba, inziramire zaryo, indabo zimira abantu (fleurs carnivoles) twahuriyemo nazo, ingwe, insamagwe, n’ibindi binyamanswa by’inkazi tutari twarigeze tubona n’amaso yacu mbere y’uko Inkotanyi zidukwiza imishwaro zigamije kwica umuhutu wese ugihumeka.
Nubwo ntabapfira gushira, ibi Inkotanyi zikaba zikibyirengagiza, kuko ubona imigambi yazo, ari ukugira umuhutu amateka, Kubw’urukundo rw’Imana bigaragara ko yaremye umuhutu imukunze cyane, kuko ukurikije uko zitwica nuko ziba ziduhigira, wagirango umuhutu arapfa akazuka. Bityo rero icyatumye yambuka inyanja, akambuka imigezi, inzuzi n’ibiyaga, undi agasigara mu mashyamba akaba akirinzwe n’ingufu z’imana ikorera mu bana bayo, ndahamya ko umuhutu azabaho, Inkotanyi zabishaka zitabishaka.Imana izamucira icyanzu aho abenshi batatekerezaga, maze yongere yiyambike ikuzo, maze ashime imana, ayihe ikuzo kuko yamukujije aho abagome n’abanzi be bamunnyegaga, bamucisha bugufi n’agasuzuguro gateye ishozi.
Rubanda ntabwo ikwiye kw’iheba kuko Umucunguzi we ari hafi, impanda nivuga twese hamwe nk’abacunguzi tugomba kuzihesha ikuzo n’icyubahiro kuko nitwe bireba n’ubuzima bwacu ntawundi bureba atari twe twenyine duhigirwa gutsembwa kw’Isi hakoreshejwe uburyo bwose bushobokera abantu.
Biracyaza…
Nsengiyumva De Gaulle
3 Responses to IYO NZIRA NDENDE NTIZIBAGIRANE : UBUZIMA MU RWANDA, NYUMA Y’ISHYAMBA IGICE CYA MBERE
-
Inkotanyi n’ababakomokaho bose nubwoko bubi cyane, nkuko Intare itabana n’Intama ni nako abatutsi badakwiye kubana n’abahutu mugihugu kimwe. Dore abahutu turashize, abatutsi baratumaze guhera 1990 batwica isi yose irebera niyo duhungiye badusangayo bakadutsindayo amarozi yabo ntaraza, inkotanyi ni abicanyi kabuhariwe, kubeshya, ubugome ndenga kamere, abarozi ruharwa, abasambanyi, ibisambo nibisahuzi, inkotanyi abatutsi ni amashitani nyabo aRI abantu. Imana yavumye Lusoferi ikamuca mwijuru ninako Imana izavuma ubwoko bwabatutsi kuko bakora ibyangombwa n’Imana. Inkotanyi zirirwa zica abantu imyaka nimyaniko zarabaremye? Inkotanyi zatsembye ubwoko bwabahutu zibamarira kwicumu zarabaremye? Inkotanyi zizabona ishyano. Gucuruza ibinyoma imyaka nimyaniko bagamije iki? Ninako bato za abana babo ibinyoma ukuri kuribo no kizira, amashitani na madayimoni yateye urwanda ariyo inkotanyi azajya mu muriro utazima niwo uzabashobora. Ntakinanirimana nimwene kanyarwanda.
-
Hari ikintu gitangaje kandi kibabaje: Ibi bintu inkotanyi zakoreye abahutu ababyunva batarabyiboneye bagira ngo ni Tales (IMIGANI) Nyamara ni UKULI kwambaye ubusa. Umugande w’incuti yacu yigeze kutubwira muli 1993 ari umushoferi i Kigali. Uwo mugande yari adutwaye tuli abantu babiri njye na mukuru wanjye, muli taxi twamukodesheje. Aza kutubaza ati:”Ko mbona opozisiyo yanyu irwanya Habyarimana basa n’intare zigiye kumurya, aho muzi bariya batutsi barwanya nabo ubu btegetsi bw’u Rwanda mugiye guha igihugu abaribo?”. ubwo twaramusobanuriye ko ubutegetsi bwananiwe ko ndetse abategetsi benshi ari corrompus ahubwo ko aribo bahaye ingufu izo nkotanyi zirimo na Museveni…uwo mugande aratubwira ati:”Yego ubutegetsi bwanyu bwararangaye kuko ntibwagombaga gufasha Museveni ngo afate ubutegetsi i Bugande, ariko nanone mwari mukwiye gufasha Habyarimana mukiyibagiza uburangare bwabaye, mukareba uko mwakumira inkotanyi ntizifate ubutegetsi bwose hano kuko nizibufata muzabona amahano zizakora muzumirwa”. Umugande yariraga ayo kwarika avuga ati “ubu nari ndiho neza nkora taxi ngatunga umuryango wanjye uri i Bugande, none mwa bahutu mwe mutareba kure muraha inkotanyi inzira ngo muli mu mashyaka yo kuzana demokarasi…ntimuzi Museveni uli hariya, ni IMPIRI yuzuye ubumara…”
Yaratubwiye ati”Uriya Rwigema ngo wapfuye intambara igitangira we na bagenzi be bageraga mu kabare i Bugande, umusore utanga ibinyobwa yatinda gato kubaha ibyo batumije bakamuca akaboko mara moja, bakarambika hariya ngo abandi barebe ko nta muntu ugomb kujijinganya imbere yabo” Twaramubajije tuti “ese ubwo ntubabeshyera hari abantu bakora ibyo mu kinyejana tugezemo?” Yaravuze ati:”mukomeze mukine na ziriya nkotanyi…muzifuza ubwo butegetsi bubi bwa Habyarimana mutakibona n’uruvugiro”
IBYABAYE TWARABIBONYE. IBI NSENGIYUNVA AVUGA AHUBWO NI 0.0005% Y’AMARORERWA INKOTANYI ZAKOZE MU RWNDA NO MU BIHUGU BINDI NK’U BUGANDE NYINE…ABA BANTU NUBWO USANGA MU NVUGO TWIBESHYA NGO TWESE TURI BENE MUGABO UMWE…NIDUSIGEHO GUKOMEZA KUBESHYA AMATEKA…BO UBWABO BIVUGIYE KO NTAHO BAHURIYE N’ABAHUTU MULI 1959..KANDI KOKO BABIVUZE BABIKUYE KU MUTIMA…NONE INKOTANYI (ABANA BABO) BARABYEREKANYE NUBU BARACYABYEREKANA…BAFITE CULTURE YABO ISHINGIYE KU KINYOMA N’UBUGOME, NDETSE DUKWIYE KUBICUKUMBURA TUKABIVUGAHO BIHAGIJE..kUBANA MU GIHUGU NIBYO ARIKO ABANTU BAKWIYE KUBANA BAZIRANYE…UKU GUHONDWA BAKATURIMBURA BIRATERWA AHANINI NO KWIBESHYA KULI BARIYA BANTU B’IBIMANUKA…KOKO WAKWICA KULIYA AHO UGIYE HOSE WICA ABANTU BATAGIZE ICYO BAGUTWARA WICA ABANTU URUBOZO UTSEMBATSEMBA WARANGIZA UGATERA HEJURU NGO NI WOWE VICTIME ….URIYA MUCO NI MUCO KI???NTABWO ARI UMUCO W’ABANTU (bantu)….BIKWIYE GUSOBANUKA NEZA TUKABISHYIRA AHABONA NAHO GUKOMEZA GUPFA MULI CONFUSION SIBYO…ABA BANTU BAFITE UMUCO UTANDUKANYE CYANE N’UBUMUNTU.
-
Komera cyane De Gaulle we,
Ntugacogore kurugamba. Tuzarurwana, tugomba kururwana kugeza kumwisho nubwo iyanze gushira yica umurame, ariko twihangane tuzatsinda. Muri byose duhore twibuke abanyepolitic bibisahiranda ba duteze aka kaga, abandi bakajya gutumira Rutuku ngo ize idutsembeho kwisi ndetse ihinder amatongo afrika yibiyaga bigali. Turi rwange twibuke kuzahindura amateka. Impfu mbi nyishi cyane kuri bene kanyarwanda zizandikwa mumateka yacu, ariko inkotanyi ntabwo ari abantu niba abatutsi bose bameze ninkotanyi ni ubwoko bubi cyane. Kwica, kubeshya, kuroga, gusahura, ubugome bwose bwindenga kamere bakora byose bibi ntakiza nakimwe bakora. Ntabwo inkotanyi ari abantu. Mbese buriya inkotanyi ziva amaraso?


text:
Musenyeri Dr Idem Ikon uturuka mu gihugu cya Nigeria mu itorero rya Revival Valley Ministries atangaza ko yazanye ubutumwa buzafasha abanyarwanda kugera ku bukire, aho ngo inyigisho ze zibanda gushishikarira umurimo, bagakoresha ubumeni Imana yabahaye, maze Imana ikajya yabafasha kugera kuri bwa bukire bifuza.
Musenyeri Dr Idem Ikon avuga ko bibabaje kubona urubyiruko rwirirwa mu nsengero, icyumweru kigashira ikindi kikaza, aho bataba bakozwa umurimo, dore ko ngo abantu nkabo baba bafite imyumvire ko bazagera ku bukire buturuka ku Man anta ruhare babigizemo.
Ibi Musenyeri Dr Idem Ikon umaze imyaka 51 akora iyobokamana, yabigarutseeho kuri uyu wa Gatanu tariki 10 Kanama 2018, mu kiganiro yagiranye n’abanyamakuru, asobanura ubutumwa bwiza agiye kugeza ku Banyarwanda.
Yavuze kandi ko buri wese yifitemo umuntu uhambaye ku buryo icyo yiyemeje cyose yakigeraho, gusa ngo ikibazo ni uko abantu bamwe badaha agaciro gukora bakumva ko bagomba gutegereza ibitangaza bizava mu ijuru.
Dr Idem yagize ati: “Muri buri muntu harimo ubushobozi bwo kuba umuntu uhambaye nk’uko Imana ihambaye. Icyo tutazi rero ni agaciro ko gukora! Ndashaka kubwira abanyafurika ko nidukora tutazigera dusabiriza. Ubwo ni bwo butumwa Imana yampaye bwo kwigisha abantu ko Imana yaduhaye icyubahiro, ubumuntu n’ubushobozi bwo kwigaburira, tukiyambika, tukaba mu mazu yacu, ibi umunyarwanda wese yabigeraho, imbogamizi nuko nta makuru bafite, kandi ubumenyi umuntu afite ni bwo bumugeza ku buzima bwiza.”
Dr Idem mu gusobanura ko umuntu agera ku bintu bingana n’ibyo afitiye ubumenyi bwo gukora, yakomeje agira ati: “Umuntu wese yavutse afite sheke itanditseho ikintu na kimwe, we ubwe ni we uhitamo icyo yandikaho. Umuntu ni we uhitamo aho ashaka kugera mu buzima bwe."
Musenyeri Dr Idem Ikon ari gufatikanya n’umuryango witwa Uwondiwe Ltd usanzwe ukora umurimo wo gukangurira urubyiruko kuva mu biyobyabwenge no kubatera inkunga akaba ari nawo wamutumiye mu Rwanda.
Uwingabire Jerardine, Umuyobozi w’umuryango Uwondiwe Ltd watumiye Umuvugabutumwa Dr Idem, yavuze ko batumiye bashingiye ku bunararibonye bwe mu by’ivugabutumwa, kugirango abafashe kwereka Abapasiteri bo mu Rwanda ko gusenga byonyine bidahagije kugira ngo umuntu abeho mu buzima bwiza.
Yagize ati:’’Twatumiye uyu Pasiteri aho dusanzwe tumuziho ubunararibonye mu kwigisha ijambo ry’Imana, kugira ngo asobanurire Abapasiteri bakomeje kuyobya abantu babahanurira ibintu bazi ko bidashoboka’’.
Yakomeje avuga ko mu Rwanda hateye ubuhanuzi buvangiye, aho usanga abantu birirwa ku misozi bizera ibintu babwiwe na Pasiteri ugasanga umuntu aho gukora ahubwo yirirwa mu masengesho yizeye ibyo bamuhanuriye ugasanga ashaje ntacyo agezeho.
Musenyeri Dr Idem Ikon avuga ko yazaniye Abanyarwanda ubutumwa bwiza bubafasha kugera ku bukire


text:
Ababyeyi barashishikarizwa kwitabira gahunda yo kuboneza urubyaro nk’imwe mu ngamba zifasha kugabanya imfu z’ababyeyi, ndetse no kurwanya imirire mibi n’ubukene mu miryango.
Ubu butumwa bwagarutsweho kuri uyu wa mbere tariki ya 8 Ukwakira 2018, mu gikorwa cyo gutangiza, ku mugaragaro ku rwego rw’Akarere, icyumweru cyahariwe kwita ku buzima bw’umubyeyi n’umwana. Ni igikorwa cyabereye ku Kigo gito cy’ubuzima (Poste de santé) cya Vunga giherereye mu Murenge wa Mbuye.
Habarurema Nicodème, ushinzwe imbonezamirire (Nutrition) mu Kigo cy’Igihugu cyita ku buzima, yahamagariye ababyeyi kuboneza urubyaro, anabagaragariza ibyiza byabyo.
Nk’uko insanganyamatsiko y’iki cyumweru ibivuga iti “Kuboneza urubyaro hirindwa imfu z'ababyeyi, ukugwingira kw'abana n'ubukene mu muryango”, ngo kuboneza urubyaro bifite uruhare rugaragara mu gukemura ibibazo byose bikubiye muri iyo nsanganyamatsiko: imbyaro nyinshi zegeranye zitera umubiri kugira imbaraga nke, bikaba byavamo imfu igihe cyo kubyara, mu gihe uwaboneje urubyaro agira ubuzima bwiza, akagira imbaraga zo gukora. Ibi bituma agira ubushobozi buhagije bwo kugaburira neza no kwita ku bo yabyaye, bikabarinda indwara z’imirire mibi ndetse n’igwingira.
Ngo si ibyo gusa kandi, kuko kubyara abana benshi bikurura ubukene mu muryango, kubera ko kubatunga, kubishyurira amashuri, kubavuza, no kubabonera ibikenewe bitwara ubushobozi bwinshi, kandi benshi mu babyeyi batanabona umwanya uhagije wo gukora ibibateza imbere, kuko umwanya munini bawukoresha bita ku bana bato b’indahekana.
Iki cyumweru kibaye mu gihe mu gihugu cyose hashyizweho igihe kidasanzwe yo guca burundu ibibazo bibangamiye imibereho y’abaturage, birimo n’imirire mibi mu bana.
Muri iki gihe kidasanzwe, mu Mirenge icyenda (9) igize Akarere ka Ruhango abana 374 bashyikirijwe ibigo nderabuzima, bakaba bakurikiranwa mu buryo bw’umwihariko, kugira ngo babashe gukira indwara y’imirire mibi: bahabwa indyo ibafasha kuva muri icyo kibazo, ababyeyi na bo bagahabwa inyigisho zo gutegura indyo yuzuye, kugira batazongera kurwaza indwara ziterwa n’imirire mibi.
Ibikorwa byo kwigisha ababyeyi gutegura indyo iboneye, no kubakangurira kugabura indyo yuzuye buri gihe byahawe imbaraga muri gahunda y’Igikoni cy’Umudugudu. Izi mbaraga zigamije guha ababyeyi ubwo bumenyi, kuko byamaze kugaragara ko uruhare runini mu bigendanye no kurwaza imirire mibi ruturuka ku bumenyi buke bwerekeranye no gutegura indyo yuzuye, aho kuba kubura ibiribwa.
Gutangiza icyumweru cy’ubuzima bw’umubyeyi n’umwana byanahuriranye n’inama igamije kurandura ubukene bukabije mu miryango isaga ibihumbi 15 mu Karere, yabereye ku Kicaro cy’Akarere. Yahuje ubuyobozi bw’Akarere n’abafatanyabikorwa bako bakorera mu Miryango nyarwanda n’imiryango Mvamahanga itari iya Leta, n’abayobozi b’Amadini n’amatorero n’abandi.
Mu byagarutsweho n’Umuyobozi w’Akarere, Habarurema Valens ubwo yatangizaga iyi nama harimo n’ikibazo cy’igwingira ry’abana rituruka ku mirire mibi, aho abana 41% bagwingiye mu gihe ku rwego rw’Igihugu ari 38% .
Akaba yarasabye abafatanyabikorwa, by’umwihariko abayobozi b’amadini n’amatorero, gufata no gushyira mu bikorwa ingamba zo kurandura iki kibazo burundu bahereye mu bayoboke babo, kugira ngo roho “zibashe gutura mu mubiri muzima”.
Yagize ati “Hakenewe ingamba zihamye, zirimo no kugera kuri buri muryango no kuwukurikirana kugira ngo ubashe kuva mu bukene bukabije, abantu babeho mu buryo bishimiye, bityo n’abakora ubucuruzi babone ababagurira bafite ubushobozi, ababanyamadini namwe mugire abayoboke bishimiye ubuzima babayeho”.
Ibikorwa by’ingenzi biteganyijwe muri iki cyumweru kizasowa ku itariki ya 12 Ukwakira 2018 ni: gukangurira abaturage kuboneza urubyaro no gutanga iyo serivisi ku bayifuza, gupima imikurire y’abana, guha abana ibinini by'inzoka n'ibya vitamine A, no gutanga inyungnirmirire yitwa “Ongera” ku bana bafite kuva ku mezi atandatu kugeza kuri 59.


text:
Ikinyamakuru The Standard cyagarutse kuri iyo ngingo yo kwishima mu gikorwa cy’imibonano mpuzabitsina, kivuga ko usanga abantu baba bifuza kubiganiraho ariko buri wese akifata kugira ngo mugenzi we atamufata nabi cyangwa se akamushinja indi mico mibi.
Nubwo bamwe bavuga ko babyirinda kubera ko baba babona ari ibiganiro biteye isoni ariko burya ngo ni ingenzi ko bibaho hagati y’abashakanye cyangwa se ku bagiye kugirana icyo gikorwa mbere na nyuma bakabiganiraho.
Bagabo, ni ingenzi kumenya igihe cyiza cyo gutangiza bene icyo kiganiro, niba ushaka ko kigenda neza ntukagitangize igihe ubona ko umugore wawe ananiwe, ahuze, afite akazi kenshi cyangwa se ubona ko yagize umunsi mubi.
Igihe cyiza ni mu gihe yaruhutse, mukabiganiraho muri wa mwanya wo kumutegura mbere y’imibonano mpuzabitsina kandi nabwo ntibibe ibiganiro birebire cyane.
Ntabwo abagore bakunda umugabo ufata igihe kinini avuga amagambo muri icyo gihe kiba kiryoshye, ntabwo biba bikwiye kurambirana.
Abagore banga umugabo ugera mu buriri agatangira gutongana no kuvuga ibitagenda, abagore bashimishwa n’ababatega amatwi, bakababaza utuntu dutuma bumva ko bitaweho mu buriri.
Niba mugeze muri icyo gikorwa umugore akagusaba kugenda buke, kwihuta cyangwa se gushyiramo imbaraga uba ugomba kubyubaha ntunyuranye n’ibirimo kumushimisha.
Nyuma y’igikorwa ntabwo ugomba guhita wisinzirira mutabiganiriyeho cyangwa ngo uhite umuta mu buriri ngo ujye kureba televiziyo cyangwa ngo ujye mu bindi.
Kumushimira, kuganira uko byagenze n’ibyo mwifuza kongeraho bishimisha abagore cyane, bumva ko bahawe agaciro.
Icyingenzi mu kuganira mbere na nyuma y’igikorwa ntabwo ari umubare w’amagambo uvuze ahubwo ni uburyo uyavuzemo.
Birashoboka ko byaba bitagenze neza cyangwa se nawe utameze neza ariko uburyo ubivugamo n’uburyo uteganya kwikosora bituma igikorwa gitangira neza cyangwa se kigasozwa neza.


text:
Iyo ugeze muri CHUK, uwo ubajije ku mateka ya Jenoside, akubwira ko habereye ubwicanyi ndengakamere, hakicwa abari baharwariye n’abarwaza babo.
Mu buhamya hanavugwa abamamaye mu kwica, harimo uwamenyekanye ku kazina k’akabyiniriro ka ‘Kamashini’, ariwe ngo wari ushinzwe guhuza ibikorwa byo kwica, abifatanyijemo n’abakozi b’ibi bitaro.
Mukaruzima Dativa wari umukozi muri ibi bitaro mu gihe cya Jenoside itangira ndetse akaza no kuyirokoka, wanahakoze kugeza agiye mu kiruhuko cy’izabukuru mu minsi mike ishize, avuga ko habaye ubugome buteye ubwoba kwica abarwayi .
Yemeza ko ubwicanyi bwakorwaga na bamwe bari abaganga, abakozi b’ibitaro ndetse n’itsinda ry’abasirikare ryari rifite akazi ko gufasha abicanyi riyobowe na Kamashini na bagenzi be bo mu gisirikare cya leta.
Uretse itariki ya 10 hishweho abantu benshi, Mukaruzima avuga ko umunsi utazibagirana muri CHUK ku bijyanye na Jenoside yakorewe Abatutsi, ari itariki ya 25 Gicurasi 1994, ubwo bamwe mu bayobozi b’ibitaro b’icyo gihe biyemezaga guhambira bagakurikira Guverinoma y’Abatabazi yari imaze kwimukira i Murambi ya Nyamabuye mu cyahoze ari Perefegitura Gitarama.
Muri uko guhunga, ngo bajyanye n’ibikoresho birimo n’imiti ariko by’agahomamunwa basiga bahorahoje Abatutsi bari baharwariye. Ngo uwo bari bazi ko arembye cyane, bamukuragaho ubufasha nk’imiti cyangwa serumu.
Mukaruzima yagize ati “Mu guhunga kw’abakozi batwaye ibikoresho byinshi bishoboka, noneho mu kugenda basiga bishe Abatutsi, bica abarwaza ndetse n’uwakanyakanyaga baramwica, noneho abo bumvaga bari bwipfishe kubera ko nta miti, barabareka barigendera kuko nk’abaganga babonaga ko atashobora kubaho nta miti.”
Mukaruzima kandi asoza avuga ko hari abakozi babaye intwari ntibijandika muri ubwo bwicanyi ndetse bakomeza no gufasha abarwayi batahigwaga mu duti duke twari twahasigaye.
Hari n’abaganga ngo bahishe abarwayi mu gihe bagenzi babo babahigaga.


text:
Kuri uyu wa Kane tariki ya 27 Nyakanga, ubwo umukandida wa FPR Inkotanyi, Paul Kagame yakomerezaga ibikorwa byo kwiyamamaza mu turere twa Rutsiro na Karongi, yagarutse ku banenga demokarasi y’u Rwanda ndetse n’abahora bashaka kuruvangira, anemeza ko n’ubwo barushye bakagenda banaruhutse bakagaruka u Rwanda rubiteguye.
Ubwo yari mu karere ka Rutsiro ari naho yabanjirije iki gikorwa, Paul Kagame yavuze ko demokarasi y’abanyarwanda ari amahitamo yabo, yagize ati “Demokarasi y’abanyarwanda, ikwiriye kuba nk’iy’abandi ni uko babyirengagiza, ni iyo kwihitiramo, guhitamo icyo mushaka. ubumwe n’umutekano ni demokarasi, abantu cyane cyane abayobozi kubazwa ibyo bashinzwe kubikora neza ni demokarasi, uko muri hano mwishimye, mwishimiye aho mujya n’aho muva, mu bikorwa mugeraho bibageza ku majyambere ni demokarasi, niyo nzira turimo, niyo nzira twifuza kandi ibyiza byinshi biracyari imbere, twitegure rero kongera umuvuduko”.
Ubwo yaganirizaga abaturage bo mu Karere ka Karongi, Paul Kagame yagarutse ku bashaka guca intege no gusubiza inyuma abanyarwanda, agira ati “Ari abatuvangira, ibyo barabikoze bararuha, niyo bamara kuruhuka bakagaruka, bazongera baruhe dukomeze tugende, turabiteguye”.
Yakomeje avuga ko mu bukoloni abanyarwanda bumvishijwe ko igihugu atari icyabo ahubwo ari icy’abandi baje kukigira icyabo bakakiyobora, ndetse ahamya ko nta myaka 23 ishize igihugu cyongeye kuba icy’abanyarwanda, ati “Ubundi cyari icy’abagiraneza baza bakadusigira, bakadukuburira, bakatwumvisha ko ari wo mwambaro tugomba kwambara, ntabwo aribyo, hari umwambara abanyarwanda tugomba kwambara”.
Uyu mukandida kandi yanagarutse ku Rwanda rushya rwifuzwa, ko ari urwo abanyarwanda bose bisangamo, ko ari u Rwanda rutagira inenge.
Yabwiye abaturage ba Karongi ko igihe gihari, imbaraga, zihari ndetse n’amikoro agenda aboneka, bityo kuba basanzwe ari abakozi nta ntambara yabatera ubwoba, ati “Ibyo tumaze kunyuramo nibyo byinshi byari bikomeye, ahasigaye ni ukunyerera gusa tukagenda”.
Ari abaturage ba Rutsiro, Karongi ndetse n’ahandi yiyamamarije, yabwiye ibihumbi by’abaje kumwereka ko bamushyigikiye ko itariki 4 Kanama 2017 ari ukwitabira gutora bose kandi bazindutse bakitorera umukandida wa FPR Inkotanyi kugirango hakomeze hubakwe amajyambere ashingiye ku muco mwiza w’ubufatanye, ashingiye no ku mutekano w’igihugu buri wese agomba kugiramo uruhare, ndetse n’amajyambere buri wese agomba kugeraho.


text:
Tuyishime Joshua wamamaye nka Jay Polly muri muzika nyarwanda yatangaje ko abarangazwa n’imyambarire y’umugore we ari ibisambo, ngo umukunzi we n’umunyamideli ukomeye.
Shalifah Uwimbabazi, umugore ubana na Jay Polly ndetse wanamubyariye umwana akunze kugaragara mu ruhame yambaye imyenda idakunze kuvugwaho rumwe n’abamureba. Uyu mugore yigeze kwitabira igitaramo cy’umugabo we cyaberaga kuri Stade Amahoro yambaye imyenda migufi ndetse icyo gihe amafoto yasakajwe hanze mu b’itangazamakuru ntiyavuzweho rumwe.
Jay Polly ubana n’uyu mugore batarasezeranye yavuze ko imyambarire y’umugore we nta kintu na kimwe imutwaye, ngo akunda uko umukunzi we yambara. Ati “abareba umugore wanjye ni ibisambo. Imyambarire y’umugore wanjye ndayikunda ahubwo ndifuza ko yakomeza kwambara uko ashaka.”
Akomeza agira ati “Umugore wanjye ni umunyamideli, ibyo abantu bavuga ntabwo ari byo, uriya ni umunyamideli ukomeye cyane, ntabwo aruwahangaha gusa ari i Rwanda na hehe hose, muzamurebe muzamumenya, ariko twishimiye ukubaho kwacu.”
Uyu mugore w’umunyamideli, Shalifah Uwimbabazi yabaye kimenya bose ubwo yakoreshwaga mu mashusho y’indirimbo ‘Oh My God’, ‘Malaika’, zose za Jay Polly.
Yanagaragaye mu mashusho y’indirimbo ‘Ancilla’ y’itsinda rya Urban Boyz yamaze guhagarikwa gutambutswa kuri Television bitewe n’amashusho yari ayirimo ahabanye kure n’umuco.
Mu mwaka ushize, Jay Polly yashyize hanze indirimbo ‘Too Much’ yahagurukije benshi kubera imyambarire irimo, yayikoranye n’abahanzi batandukanye barimo itsinda rya Urban Boys, Bruce Melody, Uncle Austin, Khalfan na Marina.
Imyambarire y’abanyarwandakazi isigaye iteye ikibazo.Impamvu Jay Polly amushyigikiye,nuko nyine ari umugore bisambanira gusa.Baramutse babana mu buryo bwemewe n’imana,ntabwo yamwemerera "kwambara ubusa".Ejo azamuta arongore undi.Birababaje kubona abakobwa basigaye ari ibikoresho by’abahungu (sex objects).Ariko uwo bibabaza cyane kurusha,ni imana yaduhaye sex kugirango tuzayihe gusa umuntu umwe tuzabana iteka,binyuze mu mategeko.Nubwo millions and millions z’abantu bakora ibyo imana itubuza,bajye bamenya ko bose izabarimbura ku munsi w’imperuka wegereje (Imigani 2:21,22).Kwishimisha ukora ibyo imana itubuza,ni ukudatekereza neza.Kuko bizatuma abantu babikora babura ubuzima bw’iteka muli paradizo.


text:
Kaminuza zitishyura abakozi zabaye nka ba rwiyemezamirimo ba bihemu
Bamwe mu barimu bigisha muri za kaminuza zafunze imiryango bari mu gihirahiro bibaza ukuntu bazishyurwa amafaranga yabo bakoreye.Kaminuza zafunze imiryango zitwaza ko kutishyura aruko zitagikora .Ariko bamwe mu bazishuza babona iyo atari impamvu kuko zari zifite amafaranga ku makonti yazo yishyuwe n’abanyeshuri ndetse n’aho zikorera hazwi .
Bamwe mu bakurikiranira bugufi ibijyanye n’uburezi batangaza ko mbere yo guhagarikwa zimwe zatungwaga agatoki kutishyura .Ni muri urwo rwego mu gihe zafunzwe, benezo babyungukiyemo babona impamvu n’urwitwazo ko kwambura.
Ku buryo nta gushidikanya ko babaye nka bamwe muri ba rwiyemezamirimo bambura abaturage kandi barakoze.Ugasanga aho kugirango rwiyemezamirimo ahembe abaturage ahubwo akigurira ikimodoka cya rutura cyo bwoko bwa Benz, Lange Rover cyangwa V8.Ibi ni ukunyunyuza abaturage izuba riva.
Hafi kaminuza zafunzwe sifite ubutunzi n’ibikorwaremezo.Mu gihe zitagikora uwo mutungo wagombye gufatirwa hakishyurwa abo ibyo bigo bibereyemo amadeni.Ikindi kandi mu gihe bamwe mu bakozi bitabaje ubutabera ngo bubarenganure, zimwe mu manza zaciwe izo kaminuza zagiye zitsindwa aho gushyira mu bikorwa icyemezo cy’urukiko bakajurira mu rwego rwo gutinza imanza kugirango babone uko basisibiranya ubutunzi ibyo bigo byibitseho cyangwa babone icyuho cyo kubigurisha.
Urugero zimwe muri izo kaminuza zafunze imiryango nka:Sinhghad Technical Education Society-Rwanda (STES) yakoreraga Kicukiro, Rusizi International University (RIU) y’ I Rusizi, Nile Source Polytechnic of Applied Arts (NSPA) iherereye mu karere ka Huye, Jomo Kenyatta University of Agriculture and Technology ndetse na Open University of Tanzania yakoreraga mu Karere ka Ngoma , zose zifite amazu zakoreragamo.
Mbere yuko zifungura imiryango Minisiteri y’Uburezi yari yazisabye kugira ibikoresho bihagije , abarimu b’inzobere kugirango zibashe gutanga uburezi bufite ireme.Ikibabaje nuko mu byo zasabwaga bijyanye n’abarimu ndetse n’abakozi bafite ubunararibonye muri ako kazi , izi kamunuza zagiye kureshya bamwe mu barimu bari bakomeye muri za kaminuza zikomeye , bababeshyeshya ibya mirenge birangira baberetse I Nzega.Ibaze nawe niba ukuye umwarimu muri kaminuza ikomeye mu Rwanda wahembwaga miriyoni n’igice z’amanyarwanda( 1.500.000 frws), ukamubeshya umushahara wa miriyoni ebyiri ( 2.000.000 frws) n’inzu yo kubamo , yatangira akazi ukamuha ukwezi kumwe kandi akoze amezi umunani, wumva atari ubuhemu.
Ikindi uwo mukozi ukuye ku kigo runaka , mu gihe utubahirije amasezerano , ntasubira ku kigo yakoreraga mbere kuko mu gihe adahari bamusimbije undi, birumvikana ko uba umugize umushomeri.Ikindi niba utamuhembye nkuko twabivuze hejuru akiyambaza ubutabera ngo bumurenganure, aho gushyira mu bikorwa imyanzuro y’urukiko ngo umwishyure ahubwo ugahitamo kujurira ni ubundi bugome burenze ukwemera.
Si barimu n’abakozi basaba uburenganzira bwabo na bamwe mu banyeshuri bigaga muri izo kaminuza bafite impungenge ko batasubijwe amafaranga yabo ngo barebe ikindi bayakoza .Abifite bahise bajya gushaka uko bakomereza mu bindi bigo , bagezeyo basabwa gusubiramo umwaka bari barangije.
Ngayo nkuko, ari MINEDUC na HEC bigane ubushishozi iki kibazo bunganire inzego zifite ubutabera mu nshingano zabwo bariya bakozi bakoreye za kaminuza zafunze imiryango bishyurwe.Imitungo yazo nitezwe cyamunara , hishyurwe abo babereyemo imyenda.